Q=5	C=3	SS=1	LS=0	PS=1	DC=0	LC=1	SD=0	BS=4	G0=30	G1=22	G2=9	DLID=ber_Latn	BODY=«Anewji zeg idurar n Arrif» .. D adlis ittɛawaden tḥajit n ixeddamen Irifiyen deg Uruppa. | Le RIFAIN\nLmeɣrib yenker belli iqern tamejjunt i ḥedd.\nLxezrat ɣer tira n Ḥasan Benɛqiya\nSetta n iseggusa n lḥebes i Omar Radi\nFad n tnebdutin\nAkecca wer yettjiwinen (Tanfust d talimant)\nԐebdellah Anas d Yasin Buqrab iraren «Awal n llilet» di Tsaft.\nBujellud : Bacix ɣer Imaziɣen\nTiɣri deg wamud « Afriwen n tfawt » n wezlawi ( Muḥemmed inεisa )\nPlayat n Arrif ccurent s ibuntwen n ugarru d plastik\nMin ɣa iweqɛen i tmurt d bnadem mala nqaḍant tzizwa ?\nIjjen tɣuri tufa ila din ij n « tḥaryaḍt n lebḥer » zzat i Lḥusima\nAzgen n imudar di Tmazɣa gguren ad nqaḍan\nTaẓẓut n 111 n tsejjura deg ijjen ddcar di Lhind.. Ammu issemɣaran s twetmin.\n«Anewji zeg idurar n Arrif» .. D adlis ittɛawaden tḥajit n ixeddamen Irifiyen deg Uruppa.\nIsrusa Xalid Muriɣ (Khalid Mourigh) tḥajit n baba-s ameqqran deg isatalen imezruyanen d inamunen. Yettɛawad, itterra-dd ca n tmeslayin i yemsarent deg umezruy di Lmuɣrib, Spaniya, Biljik d Hulanda. Ittfekkar-dd la d lḥal i di ttuɣa xeddmen di fabrikat timeqqranin i ttuɣa yellant di Hulanda, lux wer qqiment alaḥal. Mamec i dd-immal mamec ttuɣa txezzer dddewla n Hulanda ɣer imenneɛraq.\nWami i dd-iwweḍ uḥudri Arifi Ɛali ɣer Luik?, tamdint Tabiljikit ismḍen, ajenna-nnes ila yedla x-as ddexxan n ikariyaren n lefḥem i yudsen. Ila alaḥal wer qqiment ttmenyat di jjib. Zegga i yewca n ijen uzgen d ameqqran zi min iɛlem i yij n bu ṭṭaksi i t-id-iwyen zi paraḍa n macina ḥuma ad t-id-tessiweḍ ɣer « Lqessab Muḥemmed ». Mmi-s n tmurt-nnes i tuɣa i das-izwaren ixdem di Biljik.\nƐali wer yettɣimi ca aṭṭas di Biljik, imezran-nnes a t-awiyen ɣer Hulanda, iggur ad din yaweḍ deg useggas n 1964. Qbel s ca n iseggusa wami ɣa bdan ixeddamen Irifiyen ttakk°aḍen-dd s waṭṭas ɣer tmurt-a Tawruppawit. Atlaɛ-a min xef tbedd lḥukuma n Hulanda, ḥuma ixeddamen-a ad xedmen di fabrikat, ad ɛawden ad bnan Hulanda i ttuɣa tineddam-nnes reddjent di girra tis tnayen.\nIttɛawad ayyaw n Ɛali, Xalid Muriɣ amari Ahulandi, tiḥuja n baba-s ameqqran deg ij n udlis i dd-yeffɣen yalleh mamec ɛad s Thulandit, yegga-as i yisem « Anewji zeg idurar n Arrif ». Amari-ya ttuɣa izemmem i waṭṭas n iseggusa iktayen n baba-s ameqqran x sintat. Qqiment ɣer-s sintat-nni waxxa baba-s ameqqran yemmut ca n iseggusa zeg wami, ḥuma a ɣer-sent idwel, a x-asent ibna ad zzag-sent yari adlis-a amaynu.\nAdlis maci ibedda-dd s wawaḍ n Ɛali ɣer Uruppa, maca ittɛawad deg umezwaru tudert deg idurar n Arrif mamec i tella. Mani iwdan ttuɣa ttsufran maḥend ad ɛicen, ddcar mani ilul Ɛali wer dag-s bu ssekwila, lexdayem alaḥal walu, tirja n iḥudriyen Irifiyen ad ksin deg uḍar-nnsen ɣer tneddam niɣ ɣer tmura i dasen-yudsen niɣ i yegg°jen ḥuma ad din xedmen, ad ɛawnen lwacunat-nnsen.\nƐali wer yerḍi ca x min das-yunuḍen amenni, d netta mamec i d-ikker ɛad ibda ittxarres ad iffeɣ zi ddcar-nnes, maḥend ad iraḥ ɣer Ledzayer i das-yudsen maḥend a din ixdem. Ssigg°jen-t-id senni, deg umeggaru n iseggusa n xemsin, ad yexdem aked leɛesker Aspanyu i ttuɣa itteggen appules i Irifiyen.\nWaxxa ttuɣa ɣer-s 28 iseggusa, imlec, yuru tnayen n iḥenjiren di ddcar-nnes, maca waxxa amenni Ɛali igga ad iraḥ ad irzu x ij n lxedmet, tarezzut-nnes ad t-tawi ɣer wul n Uuruppa, ad ikemmel ticli-nnes di Hulanda i di ɣa izdeɣ, a ɣer-s dd-yawi lwacun-nnes.\nTamara d ifeqqusen\nUruppa i ttuɣa yellan deg iseggusa n settin n lqern i yeɛdan uridd am Uruppa n yiḍ-a. Ttuɣa yalleh mamec tesgenfa iyezzimen n girra tamaḍlant tis tnayen. Lexdayem ttuɣa wer llint ca s waṭṭas, ẓẓleḍ igga dag-s ḥala.\nAdlis issawal x mamec immutti Ɛali zi lexdayem n ufus iqesḥen i yegga deg iseggusa imezwura di tudert-nnes deg Uuruppa. Netta am waṭṭas n imetlaɛ i wer isbiren ca x taqsuḥi deg ikaryaren n lefḥem i ttuɣa yellan s waṭṭas deg Uruppa xenni, jjin ddegg-nni n lexdayem ad rzun x lexdayem nneɣni.\nMaci ɣir manayenni, maca aṭṭas n aytbab n fabrikat ttuɣa ttḥeccen x-asen, ula kṭer lami ufin ina wer ssinen ad ssiwlen s ilsawen n Uruppa, uca ttuɣa ttxellasen-ten s ijen manḍa qell zi tenni i tteṭṭfen aytbab n tmurt niɣ Iwruppawiyen i dd-yusin zeg yeffus n Uruppa. Amek nessen aṭṭas n imetlaɛ zi Spaniya d Iṭaliya geɛɛden ɣer iẓẓelmḍ maḥend ad din xedmen.\nAdlis issawal x tudert n kul ass n ixeddamen di lweqt-nni tenni. Mamec sufran iwdan s tweḥdanit d leɣrubiyyet. Azgen-nnsen ameqqran ttuɣa wer ssiwilen tutlayin n Uruppa, imassen n wemsawaḍ ttuɣa wer llin am yiḍ-a. Tamurt manis i dd-usin tuɣa tegg°ej-asen s waṭṭas, maḥend ad din rezfen ixess-asen ad xellsen aṭṭas.\nLxedmet n Ɛali ad tebda ad titif cwayt cwayt. Inni min ɣa ixeddmen ad asen-iɛjeb. Ijjen fabrika i di ttuɣa ixdem ad t-tɛawen maḥend ad dd-yawi tamɣart-nnes d tarwa-nnes ḥima akid-s zedɣen di Hulanda. Manaya ttuɣa yudrus aṭṭas, minzi ttuɣa ttrajan zeg ixeddamen ad ɛeqben manis i dd-usin, ca n fabrikat ttuɣa ttqessasen qaɛ biyyiti zi manḍa n ixeddamen, mala ca n yijjen wer yufi minzi i tt ɣa iqess.\nTiɣri deg umezruy\nXalid Muriɣ ixeddem d aselmad n tesnilest di tesdawit n Leiden di Hulanda.\nIsrusa Xalid Muriɣ tḥajit n baba-s ameqqran deg isatalen imezruyanen d inamunen. Yettɛawad, itterra-dd ca n tmeslayin i yemsarent deg umezruy di Lmuɣrib, Spaniya, Biljik d Hulanda. Ittfekkar-dd la lḥal i di ttuɣa xeddmen di fabrikat timeqqranin i ttuɣa yellant di Hulanda, lux wer qqiment alaḥal. Mamec i dd-immal mamec ttuɣa txezzer dddewla n Hulanda ɣer imenneɛraq.\nWaxxa Ɛali isafar s ttmenyat-nnes d tzemmar-nnes ɣer Hulanda, iggur ad idwel d ijjen zeg waṭṭas n yenn umi neqqar « sḥab lxarij » deg iseggusa n settin. Imenneɛraq-a ttuɣa xezzren-dd ɣer-sen s tiṭṭ s taneqsit, ddewla n Hulanda wer teggi ca xenni ca n tzemmar maḥend ad rren tudert-nnsen tesbeḥ.\nTamara n lejdud, awal n tarwa\nTamessizwarut n udlis n « anejwi zeg idurar n Arrif » tettrra-aneɣ taynit ɣer mamec i daneɣ-ixess a nefhem amezruy, ad as-nɛawed a t-nɣer maḥend a nefhem yiḍ-a. Ula kṭer di min iqqnen ɣer tarwa n imetlaɛ Irifiyen d wayyawen-nnsen di Hulanda. Ina lebda ssawalen x-asen di 20 iseggusa tameggarut.\nAmari, istuɛjub x mamec wer llin ca aṭṭas n idlisen d tɣuriwin i yettɛawaden tiḥuja n imeltaɛ Imeɣrabiyen imezwura ɣer Hulanda. Minzi tiɣuriwin-a ɣa yekksent tduli x tfust n Irifiyen-a i yeggin maḥend ad tili ijen tnukkra d tademsant i tẓerr Hulanda ass-a. Ɛawed ad wcen uddur i yijjen ameknaw Ɛali, aḥudri-nni ixedmen tudert-nnes amen tekmel, igga ijen twacunt d tameqqrant di Hulanda.\nAss-a Xalid Muriɣ ixeddem d aselmad n tesnilest di tesdawit n Leiden di Hulanda. Iɛlem Ph.D di Tmaziɣt n yeɣmiren, mamec ixeddem ula x Tmaziɣt d Teɛrabt n Ihulandiyen i dd-ikkin zi Lmeɣrib. Mamec yura ij n udlis x tjerrumt n Trifit.\nLerifain - 25 juillet 2021\nLerifain - 22 juillet 2021\nLerifain - 20 juillet 2021\nCahid Andic - 14 juillet 2021\nLerifain - 11 juillet 2021\nUḍuf n Brahim Buxizzu, d tmesmunin tettrent ad as-d-rxun\nLerifain - 5 juillet 2021\nIwdan n LGBTQ(1) : ma dinni iwdan ffɣen zeg uklasi n “tamɣart” d “argaz”?\nLerifain - 29 juin 2021\nAfilem d Arifi2Anamun1Asmaa Aouattah11Audio15Covid‑1934Cwayt zi Cwayt1Fuṭu3Miluda Lḥenkari1Pdf5\nCookie settingsACCEPT Qbel


Q=18	C=0	SS=4	LS=0	PS=4	DC=0	LC=9	SD=0	BS=3	G0=13	G1=5	G2=2	DLID=ber_Latn	BODY=D lawan ad tbeddel - Tamurt | Isallen n tmurt\nHome Tasertit D lawan ad tbeddel\nD lawan ad tbeddel\n6 Furar 2011\nIlemẓiyen n Tunes gullen ur ḥniten alarmi i yeseɣlin leḥkkem n yiwen. Sufɣen aselway s yir udem. Di tmurt n Maṣer trekkem, tlemmeḍ, gullen yilmeẓyen ur uɣalen s axxam alarmi yeɣli ferɛun d leḥkkem-is.\nDi Sudan, gulen yilmeẓyen alarmi cergen tamurt, ad berzen tura … Ma d izmawen-nni n tmurt n yeqbayliyen ɣlin-d fell-asen at udabu alarmi d ayen kan, aseggas-agi ameynut deg cudent tgersiwin yessefk ad ffsint.\nAt udabu ḥeṣlen amek ara xedmen ! Aqbayli-nni i asen-yerẓan luḍu. Nadi, nadi ahat ad tafeḍ kra ara tiniḍ kečč ay aqbayli, tugdut i at tmurt akk?\nD acu d wa daɣen i d-ilulen ɣer uselway azzayri? Ad iwexxer « l’état d urgence ». maca, ulac tikli , ulac ibeddi di lezzayer tamanneɣt\nI yiɣerdayen-nni‑nnsen, kkan deg ccedda, snat, tlata, gren-d tiɣri nnan d ayen tefra. A meqwa-nnsen, iḍarren-nnsen deg ubellaɛ nutni ttmamin-d ddellaɛ! Aḥlil ! Ma d ta i d tasertit, ma d wegi i d ikabaren. Ziɣen ẓewren, ssnen; kkaten afus ɣas ifut lḥal.\nD acu ara k-yawin ɣer tsertit, ḥnunef kan anda i k-tuɣ , d acu i k-yewwwin ɣer tmurt n yeqbayliyen:\nImḍebren d ayla-k, lwaliyat d ayla-k, leqwanen d ayla-k, lɣaci inek… d acu kan tassirt teẓẓaḍ, awren ulac ! Iḍaq wul, yewweḍ-d wakud a ttbeddel.\nPrevious articleLeqser (Bgayet): Ixeddamen n EPBTP belɛen abrid\nNext articleTadiwennit d mmis Uẓeffun – Yvan Tetelbom : « d Aẓẓefun i d leɛmer-iw »\nnetta 22 Dujember 2018\tAt\t10h18\nazul fell-awen s umata\nMa yella d tidett iqbayliyen bɣan abeddel ad d-duklen am yiwen wemdan ass n 12 furar di Lezzayer tamaneɣt!Tanemmirt\nyiwen 22 Dujember 2018\tAt\t10h18\nTEKRES TEWƐER I WEFSAY. ǦǦAN D LBAṬEL IƐEDDA TILAS ARMI YRGEL WEBRID ΓER TAFAT.\nLBAṬEL N YIḌELLI IKRES IXEF N WASS-A ALARMI TEKBEL TESWIḤT. afud igerzen i wid iqedcen s teqbaylit\nnetta 8 Furar 2011\tAt\t19h03\nyiwen 8 Furar 2011\tAt\t19h11


Q=0	C=0	SS=0	LS=0	PS=0	DC=0	LC=0	SD=0	BS=0	G0=12	G1=10	G2=6	DLID=ber_Latn	BODY= Hebrews 4 Kabyle: NT\nBible > Kabyle: NT > Hebrews 4\n1Skud mazal nezmer a nekcem ɣer westeɛfu i ɣ-yewɛed Sidi Ṛebbi, ilaq a naggad ur aɣ-ițfat ara lḥal, iwakken yiwen deg-wen ur s-yeqqaṛ ḍelmeɣ, iɛedda lweqt ur zmireɣ ara ad kecmeɣ. 2Axaṭer lexbaṛ-agi n lxiṛ i ɣ-d ițțubeccṛen, d lexbaṛ-nni i d ițțubeccṛen i lejdud-nneɣ, lameɛna ur stenfɛen ara seg-s axaṭer mi s-slan ur t-qbilen ara.\n3Ma d nukni i t-iqeblen a nekcem ɣer westeɛfu-yagi i ɣef d-yenna Sidi Ṛebbi : Deg wurrif i deg lliɣ, gulleɣ ur kcimen asteɛfu-inu . Sidi Ṛebbi yenna-d akka ɣas akken ifuk lecɣal-is seg wasmi i gexleq ddunit,\n4akken yura di tira iqedsen ɣef wass wis sebɛa : Sidi Ṛebbi yesteɛfa deg wass wis sebɛa seg wayen akk yexdem . 5Yura daɣen : D lmuḥal ad kecmen ɣer westeɛfu-inu. 6Imezwura i geslan i lexbaṛ-agi n lxiṛ ur kcimen ara ɣer westeɛfu yagi axaṭer ur t-qbilen ara, meɛna yella wamek ara kecmen wiyaḍ.\n7Aṭas n leqṛun mbeɛd, Sidi Ṛebbi yemmeslay-ed ɣef wass nniḍen iwumi i gsemma « ass-a » mi d-yenna seg yimi n Sidna Dawed : ( am akken yura iwsawen ) Ass-a ma yella teslam i taɣect-is ur sɣaṛayet ara ulawen-nwen.\n8Lemmer nnbi Yacuɛa yessaweḍ lejdud-nneɣ ɣer wemkan n westeɛfu, tili Sidi Ṛebbi ur d-yețmeslay ara ɣef wass nniḍen n westeɛfu. 9Ar ass-a yeqqim-ed wass n westeɛfu i wegdud n Sidi Ṛebbi. 10Axaṭer win ara ikecmen deg westeɛfu n Sidi Ṛebbi ad isteɛfu daɣen si lecɣal-is am akken yesteɛfa nețța. 11A newwet ihi amek ara nekcem ɣer westeɛfu-agi, a nḥader akken ur iɣelli yiwen am wegdud n wat Isṛail iɛuṣan Sidi Ṛebbi deg unezṛuf. 12Axaṭer awal n Sidi Ṛebbi d awal n tudert yesɛan tazmert, qeṭṭiɛ akteṛ n ujenwi yesɛan snat n leǧwahi qeṭṭiɛen, ikeččem armi d lqaɛ n teṛwiḥt d ṛṛuḥ, armi d ger lemfaṣel d wadif, yețbeggin-ed ixemmimen n wul d wayen yețḥussu wemdan. 13Ulac ayen yeffren zdat Sidi Ṛebbi deg wayen akk i d-ixleq, kullec iban-ed ɛinani zdat win ara ɣ-iḥasben.\n14Imi d Ɛisa Mmi-s n Ṛebbi i nesɛa d lmuqeddem ameqqran, nețța i gzemren i kullec, i gzegren igenwan ɣer Sidi Ṛebbi, ilaq-aɣ ihi a neḥrez ayen i nețbecciṛ ɣef liman-nneɣ. 15Axaṭer lmuqeddem ameqqran i nesɛa mačči d win ur nezmir ara a d-yiḥnin fell-aneɣ m'ara ɣ-iwali necceḍ, imi nețța daɣen yețțujeṛṛeb deg wayen yellan, am nukni, meɛna ur yeɣli ara di ddnub. 16A nețkel ihi, a nqeṛṛeb ɣer Sidi Ṛebbi anda tella ṛṛeḥma iwakken a naf ssmaḥ, a ɣ-iɛiwen di lweqt ilaqen.


Q=2	C=0	SS=0	LS=2	PS=0	DC=0	LC=0	SD=0	BS=3	G0=17	G1=15	G2=10	DLID=ber_Latn	BODY=Tadiwennit ed Mohand Oussalem Houari\nMass Mohand Oussalem Houari d imḍebber n sserbis n uḥuddu n tẓegwa deg tmahelt (direction) n Taggaẓt (Conservation) n tẓegwa n Bgayet, yerna yesεedday-d yiwet n tesgilt deg Ṛṛadyu n Ṣṣ̣umam, d tin ay deg d-yettawey awal γef uεeyyen ed ussaki n medden i lmend n uḥuddu n tẓegwa. I lmend n wass aγelnaw (journée nationale) n ttejṛa ay d-yellan deg wass n 25 Tubeṛ, nga-as tadiwennit ay deg d-yessawel γef tegnit ay deg llan tẓegwa n twilayt n Bgayet sdeffir n tmes iεeddan fell-asent deg wayyuren iεeddan. Mass Houari yessawel-aγ, ladγa, γef ttawilat ay d-iṣ̣aḥen tarbaεt-nsen akk-n ad ssexsin times-nni yefkan axeṣ̣ṣ̣ar i tẓegwa.\nDépêche de Kabylie : Acḥal ay dlent tẓegwa seg wakal n twilayt n Bgayet ?\nTajumma (superficie) ay dlen yemγan nettat 122.500 n yiqeṭṭaren, meḥsub 38 % seg tjumma n twilayt, yerna timiwa yedlen s tẓegwa timeqranin nitenti d : Buhattem (6979 n yiqeṭṭaren), Tawrirt Yiγil (6670 n yiqeṭṭaren, Akeffadu (5435 n yiqeṭṭaren), Ayt Σebbas (5023 n yiqeṭṭaren), Ayt Mimun (3805 n yiqeṭṭaren), Asif n Ljemεa (2595 n yiqeṭṭaren) ed Dargina (2106 n yiqeṭṭaren).\nMa deg way-n yerzan leṣ̣naf n ttjuṛ n tẓegwa-nneγ, nezmer ad d-nebder s umata iggi, azumbi n Ḥalab, iggi n zzan ed ubelluḍ azegzaw, yerna leṣ̣naf-a sεan, seddaw-atsen imudaγ yeẓdan, dγa tezmer ad tendeḥ deg-sen tmes s tefses, ladγa deg tallit gar tgara n Γuct alama d Tubeṛ, imi d tin ay d tallit ay deg ttkawen yemγan.\nTimes ara yesserγayen u tettεawad tesserγay kra n tmiwa, tezmer ad tessenger kra n leṣ̣naf n ttjuṛ ?\nYuγ lḥal, tiẓegwa d turet ay aγ-d-yettafken uksijin, yerna aεdaw amezwaru n tẓegwa netta d times. Mi ara treγγ teẓgi u tettεawad treγγ acḥal d tikkelt, iban belli ad yenqes way-n itteddren deg-s, ladγa leṣ̣naf-nni itteddren deg wedrar, anda ay yessawen mliḥ lḥal. Deg tegnit am ta, ur maci d ttjuṛ kan ara yettmettaten wanag d tigemmi (patrimoine) n teẓgi s timmad-is ara yetthuddun. Gar 2006 ed useggas-a ay deg nella, azal n 357 n tikkalt ay tendeḥ tmes, ladγa deg tallit-nni ay deg izad weẓγal.\nAseggas-a, timerγiwin n tẓegwa timeqranin llant-d deg wayyur n Γuct, d ayyur ay deg aẓγal yuweḍ γer tqacuct-ines taεlayant, yerna times tefka axeṣ̣ṣ̣ar d ameqran i tẓegwa n twilayt. Deg unebdu iεeddan, 137 n tikkalt ay tendeḥ tmes yerna 2719,95 n yiqeṭṭaren n tẓegwa ay yerγan, gar-asent 807 yiqeṭṭaren n tẓegwa, 119,40 n yiqeṭṭaren n yimudaγ (maquis), 1189,25 n yiqeṭṭaren n usenfed (brouissaille), 490,40 n yiqeṭṭaren n ttjuṛ ay d-yettafken lfakya ed wazal n 113,25 n yiqeṭṭaren n leṣ̣naf niḍen.\nDeg useggas n 2006, 220 n tikkal ay tendeḥ tmes u tesserγ 2974,62 n yiqeṭṭaren n tẓegwa. Deg tlemmast (moyenne), 1,46 n tikkelt ay tneddeḥ tmes deg wass, yerna azal n 19,80 n yiqeṭṭaren ara ireγγen deg wass. Yal amkan ay deg tendeḥ deg-s tmes, ad rγen deg-s azal n 13,52 n yiqeṭṭaren.\nTiγiwanin (communes) ay tḥuza tmes aṭas nitenti d Tuja, ay deg rγan 827 n yiqeṭṭaren n tẓegwa (gar-asen 404 n yiqeṭṭaren n yiggi), Tici, anda ay rγa 480,27 n yiqeṭṭaren, gar-asen 283,57 n yiqeṭṭaren n yimudaγ (maquis), ed Bgayet, anda ay rγan 396,50 n yiqeṭṭaren, gar-asen 316,90 d imudaγ. Timerγiwin timeqranin llant-d deg wayyur n Tubeṛ. Deg wayyur-a i yiman-is, tendeḥ tmes 90 n tikkal, 40 % deg tmerγiwin n tẓegwa n useggas-a deg twilayt n Bgayet llan-d deg wayyur n Tubeṛ, yerna deg wayyur-a i yiman-is rγan 1999,45 n yiqeṭṭaren n tẓegwa, meḥsub 67,21 % seg wakk ay-n yerγan aseggas-a, yerγa ala deg wayyur n Tubeṛ i yiman-is.\nΓef leḥsab-a, lḥemlat n ussaki n medden ur nfiεent ara ?\nYessefk ad d-nger tamawt belli lḥemlat n ussaki n medden ay ttgen ssrabes-nneγ (gar-asent tasgilt-nni ay d-yettεeddin deg Ṛṛadyu n Ṣṣ̣umam) ssawḍen ad sneqsen timerγiwin n tẓegwa ma nquren-itent γer yilindi.\nSeg tama niḍen, yessefk ad nẓer belli amur ameqran deg tmerγiwin ur neẓri ara d acu ay d ssebba-nsent. D acu kan, 157 n tmerγiwin neẓra belli s tmeεmada ay ttwagant, imi ssebbat-nsent d asserγi n yiguda (décharges), d aheyyi n yimukan n tkessawt i lmal, d assemγer n wakal n tafellaḥt), lqella n uḥader ed tijjin ay jjan medden urtan-nsen ed wakal-nsen ad qqlen d imudaγ.\nAcḥal ay d-yesqam uxeṣ̣ṣ̣ar-a n tmerγiwin ?\nΓef leḥsab n tedbelt (administration) n tẓegwa, 4 n yimelyaṛen n yidinaṛen ay yettwaxeṣ̣ren aseggas iεeddan deg tmerγiwt n tẓegwa, n yimudaγ ed ttjuṛ ay d-yettafken lfakya.\nTafellaḥt n ttjuṛ n lfakya n wedrar, i yiman-is, tesṛuḥ 2 n yimelyaṛen ed 200 n yimelyunen n yisantimen. Aseggas-a, lexṣ̣ara n tedrimt tenqes, u tesqam-d s lekmal-is 2 n yimelyaṛen ed 600 n yimelyunen n yisantimen, ma d tafellaḥt n ttjuṛ n lfakya n wedrar tesṛuḥ aseggas-a 1 n umelyaṛ ed 600 n yimelyunen n yisantimen.\nD acu-t ṣ̣ṣ̣enf n yemγan izemren ad yenger s tefses γef ljal n tmerγiwin neγ n waḍḍanen ?\nṢṣ̣enf n ttjuṛ yesεan azal deg tdamsa (économie) n twilayt yerna yettusseqdac deg temguri (industrie) netta d iggi ay d-yettafken iferki (neγ axnac), yerna d netta ay izemren ad yenger d amezwaru. Seg tama niḍen, llan leṣ̣naf n ttjuṛ ay d-ixellfen mi ara rγent am uzumbi n Ḥalab. Tadbelt (administration) la tetteg akk ay-n tezmer akk-n ad tḥudd tiẓegwa n twilayt.\nTiẓgi n Ukeffadu swaγen-tt wid ara igezzmen asγar war (bla) lqanun, yerna simal la irennu way-a. Naqal la tteddun akk-n ad rren tiẓgi-a d afrag awaẓi (parc régional), maca ṛṛay-a yefka-t unebdu i lexrif.\nYessefk γef yimezdaγen n tγiwant-nni ad ẓren belli lemmer maci d tiẓgi-nni, ahat ur ttilint ara 14 n tuddar-nni ay deg zedγen ... Agzam yeffγen i lqanun mazal yettkemmil, γas akk-a la d-neggar tiγri akk-n ad ttwaḥerzen yemγan ed yiγersiwen (animaux) yeddren deg tẓegwa-a. Medden akk ẓran belli tiẓgi-a la d-ttwakkasent seg-s tirigliwin (pieds-droits), ifassen n leḥwal ay sseqdacen medden, asγar i usseḥmu neγ i temguri (industrie) ed tistirin (stères) n yiferki, maca yiwen ur yeεriḍ ad yeḥbes aqedder-a.\nDeg way-n yerzan tiririt n teẓgi n Ukeffadu d afrag awaẓi (parc régional), tamehla-nneγ (direction) temεawen ed tedbelt (administration) n twilayt n Tizi Wezzu u nefka akaram (dossier) i unabaḍ (lḥukuma) ay deg d-nessawel γef tegnit ay deg tella teẓgi-a. Skud nettṛaju tiririt-nsen, mazal imeggiyen-nneγ (agents) ed yiεessasen-nneγ n tẓegwa la ttqabalen wid ara yessexṣ̣aren tiẓgi, yerna ineggura-a la ttgallan deg-sen.\nYessefk ad nẓer belli iεessasen la ttqabalen imakaren n tẓegwa, ifassen-nsen d ilmawen. Γas ma yella neqqim-asen i yimesfesden-a u neṭṭef-iten-id acḥal d tikkelt la d-sseγlayen u la ttqeddiren ttjuṛ, maca ay-a ur ten-yesseḥbas ara. Seg tama niḍen, wid yeḥwajen ad sqedcen asγar deg yexxamen-nsen (i ussewwi neγ i usseḥmu), nettafk-asen burekku (asγar yemmuten yettusseqdacen i usserγi), yerna nettafk-asen-t baṭel, awi-d kan ad t-id-ssuttren.\nSeg La Dépêche de Kabylie, 27 Tubeṛ 2007, uṭṭun 1643\nD tadiwennit ay d-tga Fatiha Lahiani


Q=8	C=5	SS=2	LS=2	PS=0	DC=0	LC=0	SD=0	BS=0	G0=30	G1=19	G2=8	DLID=ber_Latn	BODY=Tajmilt i umeɣras Fernand IVETON - socialgerie\nAccueil > MOUVEMENT COMMUNISTE ALGERIEN > Tajmilt i umeɣras Fernand IVETON\nDeg tegrawla tadzayrit n 1954 - 1962 llan ddeqs n Yiṛumyen ay tessaweḍ timmeɣnest-nsen ɣef teɣdemt ed tlelli ad d-kken seg yidis n wegdud Adzayri ed tegrawla. Ger Bien-aimée llan wid yeffɣen d imjuhad ay isebblen tiṛwiḥin-nsen ɣef Ldzayer. Llan deg-sen wid yemmuten d Imeɣrasen n tegrawla tadzayrit. Yiwen deg-sen d Fernand Iveton i wumi tegzem Fransa aqerru s tfinga ass n 11 fuṛar 1957 ɣas akken lbumba-nni ay yesres deg luzin n lgaz n Lḥamma ass n 14 wenber 1956 ur tenɣi amdan ur tgi taxeṣṣart deg cci. Ass-a ur yessefk ara ad ten-tettu Ldzayer. Yessefk ad issinent tsutwin d-yekkren anwa ay d Fernand Iveton, anwa ay d Maurice Audin, Henri Maillot, Maurice Laban... ad ten-issinen warraw-nneɣ d imeɣrasen n Ldzayer am nutni am Yidzayriyen akk yeɣlin deg wegni n yiseɣ i wakken ad tidir Ldzayer.\n« Ldzayer tilellit ad tidir ! » d wa ay d awal ay yes d-isuɣ Fernand Iveton deg lḥebs n Serkaji mi tewwin ɣer ad as-gezmen aqerru-is ass n 11 fuṛaṛ 1957. Ala netta ay d Aṛumi umi tegzem Fṛansa aqerru s tfinga deg tegrawla. Yemmut Fernand Iveton d ameɣras i wakken ad tidir Ldzayer deg tlelli.\nIlul Fernand Iveton ass n 12 yunyu 1926 deg Salembier deg Ldzayer tamaneɣt. Yella d axeddam deg luzin n lgaz deg Lḥamma deg Belcourt. D ameɣnas deg ukabar asduklan (communiste) yettekkin deg kra yellan d amussu ɣef yizerfan n yixeddamen. Yuɣal yekcem ɣer tuddsa n « Yemjuhad n tlelli » ay d-yesnulfa ikabar asduklan adzayri (Parti Communiste Algérien). Deg useggas 1956 yeffeɣ d amjahed deg Tirni n Weslelli Aɣelnaw FLN netta ed kra n yimeddukal-is am Félix Colozzi.\nDeg wass n 14 wenbeṛ 1956 ɣef tsaɛet tis snat n uzizwu : (14 h) isers yiwet tbumba deg luzin anda ixeddem deg Lḥamma. Isers-itt deg deg texzant-is anda ttbeddilen icettiḍen. Iswi-is ur d timenɣiwt n yemdanen wanag d asexḥer n tdamsa n ubadu amharan afṛansi. Yerna yesseḥres sin yiberdan belli ur yebɣi ara ad yenɣ imdanen. Dɣa yessuter ad ɛemmṛen tabumba-nni i wakken ad teṭṭerḍeq ɣef tameddit mbeɛd mi ara ffɣen akk yixeddamen. Nniqal ad tettuɛemmeṛ ɣef setta ed wezgen n tmeddit 18 h 30 maca Fernand Iveton imeyyez drus acku yezmer ad yili ger yixeddamen win ara iɛeṭṭlen deg luzin ilmend n kra n tsebbat ay ɣef nbennu. Deg taggara ɣemmṛen-as-tt ɣef 19 h 30. Maca, taggara, iger-as tamawt yiwen seg yemḍebbṛen n luzin, yessenz-it, yettwaṭṭef ɣef 16 h 30. Asen—d sakkin yiserdasen sfesxen tabumba, ur teṭṭerḍeq ur tgi taxeḥḥaṛt la deg teṛwiḥin wala deg luzin.\nDeg wexxam alemmas n temsulta n Ldzayer yesɛedda Fernand Iveton tlata wussan n uɛeddeb ger 14 ed 17 wenbeṛ 1956. Kra n wussan kan mbeɛd sɛeddan-t deg ccṛeɛ deg wexxam n teɣdemt taserdasit (tribunal militaire) n Ldzayer, ḥekmen fell-as s tmenɣiwt ass n 24 wenbeṛ 1956. Yessuter wemḥaddi-is Maitre Smadja yessuter ad as-semmḥen maca asuter n leɛfu (grâce) yugi-t-id uselway n Fransa René coty ed uqerru n unabaḍ François Mittérand, ed uselway n useqqamu Guy Mollet anemlay ass n 10 fuṛar 1957. Gezmen-as aqerru ass n 11 Fuṛar 1957 ɣef 5 h 10 deg wemṛaḥ n lḥebs n Berberousse deg Ldzayer. D Maurice Messonier s timmad-is ay yesɛeddan deg tfinga ass-n Fernand Iveton ed sin yidzayriyen Mohamed Lakhneche ed Mohamed Ouennouri yellan d imjuhad, d imeɣnasen n FLN. Ala netta ay d Aṛumi deg tnapslit ger 198 n yemdanen i wumi tegzem Fransa aqerru s tfinga (guillotine).\nYeḥdeṛ wemḥaddi-is Me Albert Smadja mi ay as-gezmen aqerru. Yenna-d ɣef Fernand Iveton belli uqbel ad yemmet yenna-d : « Tudert n yiwen wergaz, tin-iw, drus ay tla d azal, ay ilan azal d Ldzayer ed uzekka-is. Ma d Ldzayer azekka ad tuɣal d tilellit. Tḥeqqeɣ belli lemḥibba ger Yidzayriyen ed Yiṛumyen ad d-tuɣal. ». Deg wass n 13 fuṛar 1957 d amḥaddi-is Me Albert Smadja s timmad-is ay yettwaṭṭfen . Wwin-t ɣer lḥebs mebla acaṛeɛ netta ed 130 n Yiṛumyen ay\ncukken ttɛawanen tagrawla tadzayrit gar-asen 14 n yemḥaddiyen (avocats) ibedden yagi s idis n yimeɣnasen n FLN. Deg « Camp Lodi » deg tama n Mdeyya ay tesdukel Fransa Irumyen n Ldzayer yeddan ed tegrawla mebla acareɛ mebla ttbut. Deg-in (dinna) ay d-yesɛedda Me Albert Smadja sin yiseggasen.\nFernand Iveton yenḍel s idis n yemma-s deg tmeqbeṛt n Yiṛumyen deg Buluɣin ( Saint Eugène ) n zik. Deg mayu 1988 tegla tajjalt-is Hélène s tewlafin ed tebratin n Fernand s aẓekka-is deg Annet-sur-Marne andeg tenḍel ɣer tama n mmi-s Jean Claude. Ass-a deg Ldzayer ala yiwet tezniqt ay irefden isem n Fernand Iveton deg Salembier (Diar El Maḥsul) anda ay d-ilul ed wanda d-yekker.\nHamid OUBAGHA - Tuber 2012\nVoir en ligne : http://www.imedyazen.com/spip.php?a...


Q=6	C=6	SS=0	LS=0	PS=0	DC=0	LC=0	SD=0	BS=0	G0=16	G1=1	G2=0	DLID=ber_Latn	BODY=pictures 11541 visits\tUse the left and right arrows on your keyboard to navigate the album 1234567\t76 . Cacharel Paris Fashion Week a/w catwalk photos 2011\n77 . Cacharel Paris Fashion Week a/w catwalk photos 2011\n78 . Cacharel Paris Fashion Week a/w catwalk photos 2011\n79 . Cacharel Paris Fashion Week a/w catwalk photos 2011\n80 . Cacharel Paris Fashion Week a/w catwalk photos 2011\n81 . Cacharel Paris Fashion Week a/w catwalk photos 2011\n82 . Cacharel Paris Fashion Week a/w catwalk photos 2011\n83 . Cacharel Paris Fashion Week a/w catwalk photos 2011\n84 . Cacharel Paris Fashion Week a/w catwalk photos 2011\n85 . Cacharel Paris Fashion Week a/w catwalk photos 2011\n86 . Cacharel Paris Fashion Week a/w catwalk photos 2011\n87 . Cacharel Paris Fashion Week a/w catwalk photos 2011\n88 . Cacharel Paris Fashion Week a/w catwalk photos 2011\n89 . Cacharel Paris Fashion Week a/w catwalk photos 2011\n90 . Cacharel Paris Fashion Week a/w catwalk photos 2011


Q=11	C=7	SS=7	LS=0	PS=1	DC=0	LC=0	SD=0	BS=2	G0=65	G1=14	G2=3	DLID=ber_Latn	BODY=MUḤEND, TAMEKTIT TAMΓEWWEΓT | Idles Magazine\nHome / Asemγer i Muḥend AMEẒYAN SSΣIDI / MUḤEND, TAMEKTIT TAMΓEWWEΓT\nMUḤEND, TAMEKTIT TAMΓEWWEΓT\n— December 22, 2014 1 199\nIg tsreḍ tenbaṭ kra n unaẓur neɣ amyaru da t-tessemɣur meqqar ur iswi awed tamuzunt. Da t-tesgufsu1 s gar arrazen2, terẓem-as tifelwin n tiliẓri3 d tɣamsa4 ard yiɣil is imeqqur. Ig issadem afus d uḍar i tenbaṭ, da ittuɣul amm yismex-nnes. Amm ufecku-nnes acku izzenza-as iman-nnes, ifk-as iɣef-nnes. Ass g iss tfukka tawuri-nnes, da t-tzerrey g ubrid amm kra n umuḍin ur ilin asafar. Maka, ig itlef unaẓur neɣ amyaru s tenbaṭ, imel-tt s ufus i wiyaḍ af ad asen-issken udem-nnes n tidet, da t-tettettu tut medden ard t-ttun, ard sselkun tawuri-nnes sserkun awed tamektit5-nnes. Amek ? S tiliẓri d tɣamsa-nnes tikucamin.\nInaẓuren d yimyura s tutlayt tamaziɣt ur akw gin yiwen. Llan winin tidet, winna immuzɣen, issemɣuren idles d tutlayt-nnsen s twuriwin-nnsen, ar awed ttnaɣen mgal n tenbaṭ s tebɣest6, ilin diɣ inaẓuren d yimyura izegzawen immuzedren, ittemran g Usinag Ageldan7 d Umexzen zund izabben. Kud ttettan g uyenna yufan amm yimudar8, ttellɣen afus d uḍar ufan. Widdeɣ ayed iggudin tigiriwin-ddeɣ g tmazirt-nneɣ. Widdeɣ ayed iseḍren timmuzdert ɣef yidles amaziɣ allig iwraɣ wudem-nnes.\nMaɣ allig d-uwiɣ awal ɣef uya? Aseggwas aya ttxemmameɣ g yat tedyant i-ibrin. Ur nniɣ ad ɣifun aggugeɣ kigan. Ad qqimeɣ ɣas da g Unẓul Ugmiḍ9. Aseggwas izrin, isra yan unaẓur ameqwran ur ǧǧin iknin dat tenbaṭ. Tt-yugin. Ur ǧǧin iffir iswingimen-nnes. Ittyassen s tẓuri-nnes, s temɣwer n wul-nnes d s yimenɣi-nnes azegdan ɣef yidles amaziɣ. Ur ǧǧin iffir udem-nnes, iles timelsa ur igin tinin-nnes. Ilula d amaziɣ immet d amaziɣ.\nIddeɣ isra Muḥend Ameẓyan, ur d-iseqsa g twacult-nnes awed yan uneɣmas n tiliẓritin timazdarin n Merruk amm 2M, Tamezwarut neɣ awed Tamxezniyt TV (Tiss 8t). Maɣ allig neẓra tiliẓritin-ddeɣ xwlant awal iddeɣ mmuten kra n yinaẓuren (ur nniɣ ad bedreɣ ismawen-nnsen)? Maɣ allig ur tsawel awed yat degsent ɣef Muḥend? Maɣ allig gant ammi ur illi, ammi ur ijṛi umya? Maɣ allig tent-isenbuttel10 Muḥend? Maɣ allig as-ggwdent? Maɣ allig ur gin yinaẓuren yiwen g useksew n tiliẓri d « yineɣmasen »-nnes imkinna aksulen yinaẓuren-ddeɣ yiwen dat tmattant?\nUr lliɣ mgal n awed yan unaẓur neɣ amyaru. Riɣ allalen11 n umsawaḍ izayzen12 ad akw gen win medden. Ad ɣifsen akw siwlen min tudmawin.\nAwed Igellin n umedyaz Buɛezza n Musa, iddeɣ immut aseggwas-a g Xnifra, awed yan ɣifes isawlen. Ammi ur ǧǧin ikki. Ammi ur ǧǧin iɣewwiɣ13 mgal n tenbaṭ, issefru tidet i yimezdaɣ. Seg mayed tsul tmazirt ddaw uḍar n Fransa ayed yukez tasertit-nnes, yirir-tt g tmedyazin-nnes.\nAd uɣuleɣ s aseqsi-nu. I maɣ? Acku Muḥend ur ǧǧin ičči seg uɣrum n Umexzen. Ur ǧǧin yumiẓ kra n warraz-nnes. Yugi ad yumu g temlellay-nnes, g yikerkas-nnes. Muḥend islatef ɣef tsertit n uwanek14 ameṛṛuki, yugi-tt. Yugi asinag-nnes akucam. Ur ifesti. Isawel, isɣwayy g wudem n tenbaṭ. Aɣuyyi n Muḥend, sellan-as kra ger Yimaziɣen, tsella-as awed tenbaṭ. Tefra-as-t awed nettat iddeɣ t-yaɣ ka. Ayennaɣ dɣi ag da tekkat ad t-tsettu i medden, ad t-tger ɣer ibgez n umezruy15. Ayennaɣ ag ur ɣifes isawel awed yan «uɣmis» ula « tiliẓri » n tmurt. Ammi ur llin yinaẓuren iburzen16 g tmazirt, ammi ur degs iregzen. Kigan g « yineɣmasen » ssadmen afus n tenbaṭ, gan isemxan-nnes.\nG tesga yaḍen, nniɣ diɣ yuf diɣ is ur ɣifes sawlen. Mayed ira ad yini ismex ɣef tlelli, ɣef tẓuri, ɣef yizerfan, ɣef Muḥend ? Amya! Imedyaten ggudin. Nannay ussa izrin Tamxezniyt TV tsawel ɣef Yigellin n Bujemɛa Hebbaẓ tenɣa tenbaṭ s yiwes n kra n « Yimaziɣen » ittyassnen illan dɣi g Usinag Ageldan. Asenɣi n wul ayed tga tejmilt-ddeɣ takucamt ittugan i umeɣnas Hebbaẓ. Kra n umaynu ur illi ɣef tedyant17-nnes. Sawlen ɣifes af ad t-gren ddaw ufus-nnsen. Ad kksen azal i twuri-nnes skireksen ɣef medden.\nDa ssirimeɣ ad d-nekren yimeddukkal n Muḥend. Ad d-fafan, ad akzen mayed illan. Mek ur nessemɣur nekwni anaẓur-ddeɣ aɣ-d-izrin agerruj18 ger yifassen, awed yan ur inni ad t-issemɣur. Iqqen-nn ku yan ad d-iger afus-nnes af ad nessufeɣ isem-nnes d twuri-nnes seg tillas g tra tenbaṭ ad t-teffer.\nMuḥend iqqen-nn ad iqqim g wulawen n medden iran tilelli, ittnaɣen ɣef yizerfan d tmust19 tamaziɣt. Muḥend ikka idder d amɣewweɣ. Iqqen-nn tamektit-nnes ad teg tamɣewweɣt. Isemxan issiwid, ur aɣ degsen iddi ka. Ad ddun ad qewwden nitni d Umexzen !\nIwa mayed tennam ?\n– : Corrompre\n– : Télévision\n– : Presse\n– : Mémoire\n– : Courage\n– : Institut royal\n– : Animaux\n– : Sud-Est\n– : Déranger\n– : Moyens\n– : Publics\n– : Se rebeller\n– : Politique de l’État\n– : Poubelle de l’histoire\n– : Courageux\n– : Affaire\n– : Trésor\n– : Identité\nPrevious Article A MUḤEND\nNext Article Mon admirable souvenir avec Muhend Saidi\nIri Amsebrid December 23, 2014 at 14:53\nNnan yimezwura a Mas Azergi : ” Idda wa’fa izri-d iγed ”. Iddeγ nn-taγ Tmaziγt afassen yumsen irkan cebbren g tmazzagin n timuuzdert, ayd, kullu mag nn-illa kan umeγnas aḥurriy, udren-t ttun-t is akw ikka tudert!. Maka, imkinna tennid ddren g wulan n imeγnasen iran tilelli i wgdud Amaziγ mag nn-illa. Gwma-nneγ Muḥend idder g wulanwen itterin tilelli. Tiktiwin issudan unuγen-nnes ddren-tt ara g tmektit n umezruy!..Ar ttalseγ i ywaliwen n Dda Lwennas : ” Awah awah a tuğğal, ruḥen-aγ yergazen ur nuklal!..” qqimen-d γas ayt tiḥḥuẓẓra !. Yedder umenγy !…\nTudert i ymazighen n tnumi d uẓẓiḍer!.\nAyyuz i Mas Azergi!.


Q=10	C=3	SS=3	LS=1	PS=1	DC=0	LC=3	SD=0	BS=3	G0=38	G1=14	G2=0	DLID=ber_Latn	BODY=IREM AFELSUF : TIZLIT « AMALU » N UNAẒUR AYYUR | Idles Magazine\nHome / Addar / Uṭṭun amenzu / IREM AFELSUF : TIZLIT « AMALU » N UNAẒUR AYYUR\n— January 5, 2014 1 247\nAksil Afersig: Ilula-d g usammer. Imγur g ufrekla, g iγra. Iγra g tesdawit n Imtγren, iγley s Fṛansa ad ifukk taγuri-nnes g yinagrawen isenselkamen. Aksil issker asmel n Afersig.com g itturu ineγmisen n tsenselkemt d tγellist.\nI winna ur t-issinen, Ayyur iga yiwen unaẓur seg usammer. Aγewwaγ g uswengem-nnes. Ilula-d g Tbesbast, g izzrey temẓi-nnes, allig da isεurrum awin-t imarawen-nnes s Fṛansa. Meqqar iffeγ amazir, Ayyur yumeẓ s iẓuran-nnes, s idles-nnes d s tmagit-nnes. G tsurifin-nnes timezwura, ar isseflid i yinaẓuren imaγnasen: Xalid IẒRI, NBA, MELLAL, MEΣTUB, … A-ya ifeka-yas yiwet twengimt ifafan. Asselku, assitem n tmagit tamaziγt g Meṛṛuk d Tmazγa amun g usfafa, amun g uγuyyi n wayyur. Issafeγ-d 3 itwilen, itkaren s iwaliwen, iwaliwen iquraren. Idrus mayd ittakzen mayd ira ad degsen yini.\nG umegraḍ-a, mer nufi, nra ad akw nekk γef tezlatin n Ayyur. Maka ur aγ-ifukk, acku idlisen ayd d-yusan mk nra ad akw nekk attayen i tγensa n wayyur g tezlatin-nnes.\nG wuṭṭun-a, nusi-d yiwet tezlit igan tafelsuft. Ayyur ur idd γas iwaliwen iquṛaren ayd ittini. Gan awd ifelsufen. Tizlit «Amalu», tetkar s iwaliwen, tufes s yiwen waggwa g tmmutter teskiẓufriniyt n ufgan amaziγ.\nMniγ g waman, annayeγ amalu-new degsen\nA wi-ssen mayd ti-yaγen ur yaγ g digi.\nMniγ, d-iddan g imna, iga yiwen umyag ittegensasen amarur d tkerkas. Da d-ittrara tafekka (tawlaft) n umdan. Imna, iṭṭef aha s tisit (miroir) igan tizi γur tmeṭṭut. Tisit tumeẓ s uzriri, tafekka, tiẓilt d tayri. S yiwen wawal yaḍen, nγiy ad nebder: tamagit g tmeẓla (identité dans la différence).\nΓur Platon (Plaṭun), “tisit tga tala n tγawsiwin imyajayen iwer- inn tilawt. G useksew amezwaru, tisit tetkar s tγawsiwin ar tssikiz aredla maka ur tegbir amya” (Ennéades, III, 6, 7) .\nAmyi n Narcisse (Naṛsis) da d-issekan akrad n tudert g beṭṭu. Narcisse da irezzu ad yaf tamunt-nnes tamezzawrut, ad ismun sin izgenen t-ilan, nna tebḍa tisit. G imyiten itraren tella twargit n Narcisse g wungal n “Alice au Pays des Merveilles” n Lewis Caroll d “Orphée” n Jean Cocteau. Degsen, yufa Narcisse ad ikcem s tisit isellwu tawargit-nnes.\nΓur Lacan (Lakan), tadra tabeṛṛant n tussena n tewlaft n ufgan ittuṣka γef wayeḍ. Isemdya s mma ig tenna i memmis “hat key a-ya” (g tisit). Aseksew n wayeḍ, ur illin γur Narcisse, ayd isskaren asileγ n nek imzireg (moi indépendant). Tarat (phénomène) n tisit, tssada kigan n ssmex γur imyura. Maka g umata, afgan d tewlaft bḍan g tesga n umeggay (sujet) d tγawsa; munen g tsekra n nek imzireg.\nAyyur ur ibdir tisit, maka isawel γef waman igan amm nettat. Tawlaft g tisit teglugel, tin waman da ttemhiqqiy nnig taṭṭanganin ar tent-ttnuy.\nAwd tawlaft g waman da ttemectag, ard ur tgi i yikez. Da ttesriw ar tteqmar, awd ar ttenfruṛuγ. G wawal yusey udem amezwaru n umyiwen (première personne du singulier), nna ika i ufgan amaziγ iga. Ar iseksiw aman yiri ad yakez iγef-nnes, amalu-nnes, tawlaft-nnes. Maka iṛmey ad yakez idd netta “A wi- ssenen mayd ti-yaγen ur yaγ g digi”.\nNγiy ad nini n wis ira ad isiwel γef tmagit n umaziγ inbaṛan, ur tsul tssen mayd tga. Ur taγ g yiγef-nnes. Amm mi ira ad isiwel γef teskiẓufriniyt n ufgan amaziγ.\nTamagit tnnefruṛeγ, amaziγ ikkucem, irremuma ddaw tkendawt, tawda d ussitem. Ur yukiz iγef-nnes. Ira ad t-yakez, maka tawlaft-nnes da ttemhiqqiy agensu n yiwen umaḍal g ur ibaḍ, g ur yufi ad degs ibaḍ meqqar ira. Mek yuzen afus ad isbedd aman yales-asen asmhiqqey.\nTizlit-a, u γas ini tasetna-nnes ttuṣka γef tmagit n ufgan amaziγ. Ar tteḍus tadra n waṭṭan amaziγ.\nG ugenses umyiy, is ur id Wiyha ayd ikkan attayen i umeggay yaḍer taγawsa!\n : Amarur d-iddan g waman n marur.\n : Bronislaw Paszkowski g “L’expérience du miroir ou Le sujet entre être et doute”\nIrem: essai / Aggwa: fardeau / Amarur: illusion / Azriri: maquillage / Tiẓilt: beauté / Tameẓla: différence /\nTala: source / Tilawt: réalité / Aredla: tout / Gber: (v) contenir / Amyi: mythe / Akrad: incapacité /\nTamezzawrut: primitive / Azgen: moitié / Atrar: moderne / Sellwu: réaliser / Tadra: origine / Asileγ:\nformation / Imzireg: indépendant / Tarat: phénomène / Ameggay: sujet / Taṭṭanga: vague / Sriw: élargir /\nUdem: personne / Amyiwen: singulier / U γas ini : à vrai dire.\nPrevious Article TAMATTANT N UGELLID\nNext Article TAΓENJAT N WEΓRIB\nAyyur November 23, 2018 at 19:35\nTanemmirt kigan Aksil Afersig, ɣif umagrad ddeɣ.\nS tebɣest. Bon courage.


Q=7	C=7	SS=1	LS=0	PS=0	DC=1	LC=0	SD=0	BS=4	G0=27	G1=15	G2=6	DLID=ber_Latn	BODY=Ma teẓriḍ d anwa-k yerna d acu-tent leḥwayeǧ iwumi i teţţakeḍ lqima, ayagi a k-iεiwen aţ-ţeṭṭfeḍ leqrarat iwulmen m’ara tiliḍ di lḥerṣ.\nMeyyez ɣef liḥala-yagi: Kamila tesεa azal n εecṛa ddqayeq kan segmi i tewweḍ ɣer yiwet n ssehṛa, dɣa tesla i yiwet n taɣect i tessen mliḥ teqqar-as-d:\n“Ayɣer akka i tbeddeḍ dagi weḥd-em?”\nŢ-ţamdakkelt-is Nada i s-d-ihedṛen. Nada teṭṭef snat n teqreεtin n lbirra ldint, tefka yiwet i Kamila, tenna-yas: “Ur yi-d-qqar ara belli mazal-ikem ţ-ţamecṭuḥt i tissit. Acu yellan ma tezhiḍ akka cwiyya!”\nKamila tugi aţ-ţsew. Meεna ur tebɣi ara ad iɣiḍ lḥal tamdakkelt-is. Nada ţ-ţaḥbibt-is, yerna ţ-ţaqcict n lεali. Ma yella neţţat ttess, ihi mačči d ayen n diri, neɣ ala? Kamila tenna deg wul-is: “Yakk d lbirra kan, mačči d lkif.”\nLukan i telliḍ deg wemkan n Kamila, acu ara txedmeḍ?\nBac aţ-ţeṭṭfeḍ leqrar yelhan di liḥala am tagi, teḥwaǧeḍ aţ-ţissineḍ iman-ik (ccexṣiyya-k), yeεni acu n ṣṣenf n lεebd i telliḍ. Aţ-ţissineḍ iman-ik lmeεna-s aţ-ţeẓreḍ d acu-ten lumuṛ iɣef i teţdafaεeḍ d wayen swayes i teţţamneḍ. Ayagi a k-d-yefk tazmert aţ-ţḥekmeḍ di tudert-ik bac ur teţţaǧǧaḍ ara wiyaḍ ad ḥekmen deg-s deg wemkan-ik.—1 Ikurintiyen 9:26, 27.\nAmek ara tessiwḍeḍ aţ-ţeṭṭfeḍ akken ilaq di leqrar am wagi? Bdu qbel s leǧwab ɣef yesteqsiyen-a.\n1 DEG WACU I ẒEWREΓ?\nMa yeẓra walbeεḍ d acu yakk i gezmer a t-yexdem, d acu-tent ṣṣifat i gesεa, ad yeţkel akteṛ ɣef yiman-is.\nLEMTEL SEG WEDLIS IQEDSEN: Amceggeε Bulus yura imeslayen-a: “Γas xuṣṣeɣ di lhedṛa, ur xuṣṣeɣ ara di tmusni.” (2 Ikurintiyen 11:6) Imi Bulus yefhem mliḥ Adlis Iqedsen, ur yefcil ara asmi t-sεeddan kra n lεibad deg ujeṛṛeb. Ur ten-yeǧǧi ara a t-ssenquqlen s uqejjem-nsen.—2 Ikurintiyen 10:10; 11:5.\nSSENQED IMAN-IK: Kteb ukessar-a yiwet n lḥaǧa i tzemreḍ aţ-ţxedmeḍ neɣ i tessneḍ aţ-ţxedmeḍ.\nTura, kteb yiwet si ṣṣifat timeqranin i tesεiḍ. (Di lemtel: ahat teţţarraḍ ddehn-ik, d asaxi i telliḍ, yella fell-ak leţkal, neɣ d ayen nniḍen.)\n2 DEG WACU I XUṢṢEΓ?\nAm ssnesla, ma tella deg-s yiwet n txelxalt ur neǧhid ara, ssnesla-nni meṛṛa aţ-ţxaṣṣ lǧehd. Akken daɣen ula d ccexṣiyya-inek: ma teǧǧiḍ ayen ideg i txuṣṣeḍ a k-yeɣleb, ccexṣiyya-inek meṛṛa aţ-ţefsed.\nLEMTEL SEG WEDLIS IQEDSEN: Bulus yella yeẓra deg wacu i gxuṣṣ. Yura imeslayen-agi: “Daxel-iw, stummuneɣ s ccariεa n Yillu, lameεna ţwaliɣ di lemfaṣel-iw ccariεa nniḍen i geţnaɣen d ccariεa n tedmi-w [lefhama-w]; teţţarra-yi d akli n ccariεa n ddnub.”—Iṛumaniyen 7:22, 23.\nSSENQED IMAN-IK: Ger leḥwayeǧ ideg i txuṣṣeḍ, anta i glaq aţ-ţnadiḍ a ţ-tɣelbeḍ?\n3 ACU-TEN LMEQSUDAT-IW?\nEεni a k-d-yas di lbal aţ-ţrekbeḍ deg uṭaksi w’aţ-ţiniḍ i unehhaṛ ad iţezzi alamma ifukk-as liṣuns? Annect-a d lehbala, yerna a d-yas ɣlay!\nAcu ara d-tlemdeḍ si lemtel-agi? Ma tesεiḍ leqsed, ayagi a k-yefk lewhi di tudert-ik iwakken ur teţdewwiṛeḍ ara deg yiwen wemkan. Meεna, aţ-ţeẓreḍ s anda i tţedduḍ d wamek ara tawḍeḍ.\nLEMTEL SEG WEDLIS IQEDSEN: Bulus yura ayagi: “Mačči d ahummu i ţhummuɣ.” (1 Ikurintiyen 9:26) Bac ur yeţqabal ara timsal n ddunit mebla ma ixemmem-asent, yella iteṭṭef lmeqsudat yerna iteddu akken ara ten-yaweḍ.—Ifilibiyen 3:12-14.\nSSENQED IMAN-IK: Kteb ukessar-a tlata lmeqsudat i tebɣiḍ aţ-ţawḍeḍ ssya ɣef useggas.\n4 S WACU I ŢŢUQENNΣEΓ?\nMa yella tqesdeḍ seg wul-ik aţ-ţeṭṭfeḍ di lumuṛ iɣef i teţdafaεeḍ d wayen is i teţţamneḍ, aţ-ţecbuḍ ɣer ttejṛa umi lqayit iẓuran, ur nɣelli ara ɣas a d-εeddint fell-as tbuciḍanin\nMa ulac leḥwayeǧ i k-iqennεen, ur tseεεuḍ ara ṛṛay. Aţ-ţiliḍ am tata, aţ-ţeţbeddileḍ ṣṣifa bac aţ-ţcabiḍ ilmeẓyen nniḍen; annect-a a d-ibeggen belli ur tesεiḍ ara ccexṣiyya ara yilin s ṣṣeḥ d ayla-k.\nLameεna, ma yella lefεayel-ik bnan ɣef leḥwayeǧ i k-iqennεen, aţ-ţeṭṭfeḍ di ccexṣiyya-k ayen bɣun xedmen-t wiyaḍ.\nLEMTEL SEG WEDLIS IQEDSEN: Nnbi Danyil, “iṭṭef leqsed” mi gella d ilemẓi ad yeţḥessis i lumuṛ n Ṛebbi, ɣas yeţwaεzel ɣef imawlan-is. (Danyil 1:8) Danyil yessaweḍ ad yeṭṭef deg wawal-is; iεac εlaḥsab n wayen swayes i geţţuqenneε.\nSSENQED IMAN-IK: S wacu i teţţuqennεeḍ? Di lemtel: Tumneḍ s Ṛebbi? Ma tumneḍ, acuɣer? Acu n ţţbut i k-iqennεen, kečč, belli Ṛebbi yella s ṣṣeḥ?\nTumneḍ s ṣṣeḥ belli lumuṛ n Ṛebbi nefεen-k? Ma tumneḍ, acuɣer?\nIhi, ɣer wacu i tebɣiḍ aţ-ţcabiḍ: ɣer yifer i geţţawi ubeḥri neɣ ɣer ttejṛa ara yeqqimen tbedd ɣas ad εeddint fell-as tbuciḍanin? Sseǧhed ccexṣiyya-k, aţ-ţiliḍ am ttejṛa-ya. Akka, aţ-ţizmireḍ a d-tǧawbeḍ ɣef westeqsi: Menhu-yi?\nSsenqed tlata lmeqsudat i teṭṭfeḍ deg westeqsi wis 3. Yal lmeqsud kteb zdat-es yiwen n leqrar i tzemreḍ aţ-ţeṭṭfeḍ ccheṛ-agi akken aţ-ţawḍeḍ ɣur-es.


Q=9	C=0	SS=0	LS=9	PS=0	DC=0	LC=0	SD=0	BS=2	G0=0	G1=0	G2=0	DLID=ber_Latn	BODY=TIMETTI - Results from #70\nNesḥissif imi aneɣlaf n uyun aṣehyuni yeggez tamurt taɛṛabt seg tmurt taɛṛabt niḍen - Asiḍyas 27 Wamber 2021 08:56\nAsimwas, 29 Mayu 2020 22:03\nAnfafad Bu Tesmert Covid-19 : Aneggaf adawsan i umesten n yiɣermanen deg tsemhuyt n usnebdu\nAynas, 25 Mayu 2020 22:27\nLEZZAYER TAMANEƔT – Yiwen n uneggaf adawsan i la d-tesseḍray yiwet n tesqamut tatwilant, ideg llan yimazzayen akked yisemzalen n tɣult n tmerrit, ad t-id-ciren deg "wussan i d-iteddun" deg yiwen n yiswi n umesten adawsan n yiɣermanen akked usinef n uzuzzer n unfafad Bu Tesmert Covid-19 ladɣa deg tsemhuyt n usnebdu, i d-yenna Mass Abdelkader Ghaouti, Asemtar n uneɣlaf n Tmerrit, n Tinḍi akked Umahil awaculan.\nD asamas i d ass amezwaru n Lɛid Tameẓyant deg Lezzayer\nAsiḍyas, 23 Mayu 2020 19:36\nLEZZAYER TAMANEƔT – Ad nesfugel Lɛid Tameẓyant deg Lezzayer ass n usamas (lḥedd), tazzirt n beddu n wayyur ur ttwalan ara, i d-tcar Tesmilt taɣelnawt n wannay n tazzirt n wayyur, i yemlalen ass n usimwas (lǧemɛa) tameddit deg Uxxam n Limam (Lezzayer tamaneɣt).\nTamenɣest: Tissit n watay d ansay aqbur deg wayyur n Remḍan\nAkras, 20 Mayu 2020 13:43\nTAMENƔEST – Tisehṛiwin d umyager gar wayt twacult deg Remḍan d ayen yettwasnen seg zik deg Tmenɣest yernu d ansay aydeg mazal ṭṭfen medden ula aseggas-a, ula ma tella-d tkaɣreft n unfafad bu uqacuc.\nLɛid tameẓyant : iḍ n ccek n wannay n tazzirt yettwasbeḍ i wass n usimwas\nAsinas, 19 Mayu 2020 20:05\nLEZZAYER TAMANEƔT – Tasmilt taɣelnawt n wannay n tazzirt tenna-d i yiɣermanen dakken iḍ n ccek n wannay n tazzirt n taggara n wayyur n Ṛemḍan yettwasbeḍ i wass n usimwas (lǧemɛa) i d-iteddun, d-yenna ass n uynas (letniyen) yiwen n ulɣu n uɣlif n Yiweẓla imasɣanen.\nIsehwa n ubri deg temdinin : mmuten 6 n yimdanen akked 142 nniḍen d imejraḥ deg yiwen n yimalas\nAkwas, 09 Yebrir 2020 20:53\nLEZZAYER TAMANEƔT – Mmuten Sḍis (6) n yimdanen akked 142 nniḍen d imejraḥ, deg yiwen n yimalas, deg yisehwa n ubrid i d-iḍerrun deg temdinin n tmurt-nneɣ, i d-tenna ass n ukaws (lexmis) Tmehla tamatut n Tɣellist taɣelnawt (DGSN).\nAnfafad bu uqacuc: Rnan-d kraḍt n tallunin n uɣḍas i wid ur yesɛin ixxamen\nAynas, 06 Yebrir 2020 16:12\nLEZZAYER TAMANEƔT – Yenna-d tneɣlaft n temsetlelt taɣelnawt, ass n usamas deg Lezzayer Tamaneɣt, dakken reẓmen kraḍt (3) n tallunin timaynutin n uɣḍas i wid ur yesɛin ixxamen uqbel ma rran-ten ɣer wammasen yeqqnen ɣer ugzum n temsetlelt, yernu yella-d waya i lmend n uḥezzeb i uzraɛ n unfafad bu uqacuc.\nAnfafad bu uqacuc: Tiɣri i yiɣermanen akken ad qadren aqader d ummid n wakaten n uḥezzeb\nAkras, 25 Meɣres 2020 12:21\nLEZZAYER TAMANEƔT – Tger-d tiɣri tesmilt n teftawt, ass n usamas, i yiɣermanen akken ad qadren aqader d ummid akaten n uḥezzeb ay ɣetsen yiduba unṣiben ay terza temsalt deffir umhaz arurad n unfafad bu uqacuc.\nAsamas, 22 Meɣres 2020 12:35\nLEZZAYER TAMANEƔT – Nnan-d yimeẓla n twilayt n Lezzayer, ass n usiḍyas, dakken akk tineɣlusin d tneččiyin ad ttwamedlent yernu yettwagdel i wammaken n umesni amazday d wuslig ad ddun gar temdinin. Yella-d waya deg ukatar n wakaten n uḥezzeb i uzraɛ n unfafad bu uqacuc (Covid-19).\nAnfafad bu uqacuc: Asenqes n tiddit n tmacinin n yizirigen imeqranen seg wass n usimwas\nAkwas, 19 Meɣres 2020 14:08\nLEZZAYER TAMANEƔT – Tenna-d Teṛmist Taɣelnawt n Umesni Abruzlan, ass n ukras, dakken ad tessenqes tiddit n tmacinin n yizirigen imeqranen seg wass n usimwas, 20 Meɣres, i lmend n uḥezzeb n uzraɛ n unfafad bu uqacuc.\nTifranin tidiganin ddant deg udki d usuddes yelhan\nAseqqamu n Uɣlan: Asmemmi n 13 n tsunḍiwin tiselwayanin


Q=6	C=0	SS=0	LS=0	PS=0	DC=0	LC=6	SD=0	BS=1	G0=13	G1=8	G2=3	DLID=ber_Latn	BODY=Zrin 4 n yiseggasen segmi yemmut Taleb Rabeh - La Dépêche de Kabylie\nAccueil Tamazight Zrin 4 n yiseggasen segmi yemmut Taleb Rabeh\nZrin 4 n yiseggasen segmi yemmut Taleb Rabeh\nWwḍen ukkuz n yiseggasen segmi yemmut unaẓur n tezlit taqbaylit Taleb Rabeh, mbeɛd amecwar n lfen i d-yelḥa ɣef teɣzi n 40 n yiseggasen n ccna. Yettwassen Taleb Rabeh s taɣect-is ḥlawen, imeslayen-is iweznen s lmeɛna lqayen, s uẓawan-is yessedhayen d teqbaylit-is fessusen. Yerfed tizlit taqbaylit s amkan ɛlayen ɣer tama n waṭas n yinaẓuren n tallit-is. Yewwi-d abrid meqqren s umecwar ɣezzifen. Ilul Taleb Rabeh deg useggas n 1930 deg taddart n Tizit, lɛerc n At Yililten, tawilayt n Tizi Uzzu. Yesɛedda temẓi-s deg taddart-is, syin iruḥ ɣer tmurt n Fransa, anida yexdem di lluzin deg tama n Moselle seg useggas n 1950 ar 1956.\nYekcem ɣer ukabar n FLN deg tfidiralit n Fransa akken ad yefk tallelt i tegrawla inedhen di Lezzayer.Yeqdec akken yezmer, maca ayagi ur t-yeǧǧi ara ad yebru i ubrid n ccna. Tazwara-ines, yeḍfer yiwen umẓawan amẓabi uɣur yelmed agambar, qqaren-as Hamid Ou M’ẓabi . Syin yekki deg tedwilt n yicennayen iḥefaḍen di rradyu n Paris i d-yettqeddim umẓawan meqqren Amraoui Missoum, armi d aseggas n 1959, yessekles tasfift-is tamezwarut “Ifuk zzit di lmesbeh” i yeqqimen gar tezlatin yettwassnen ar ass-a.\nIxuleḍ Taleb Rabeh ddeqs n yicennayen meqqren am Akli Yahiatène, Saâdaoui Salah, Ccix Lhesnawi, Slimane Azem, Atunsi Mohamed El Djamoussi d Farid El Atrach. Yecna Taleb Rabeh deg umecwar-is armi d taggara n yiseggasen n 1990 azal n 150 n tezlatin. Tewwi-t tmettant deg taddart ideg ilul ɣef leɛmer n 85 n yiseggasen ass n, 22 duǧember 2015, yiwen n wass kan uqbel tamettant n Houcine Ait Ahmed. Yemḍel s uneḥdur n waṭas n wudmawen n tẓuri d yidles.\nGar tezlatin yettwassnen i d-yeǧǧa : “Ttnadigh ɣef zzher-iw, Ay aqjun kečč d aḥbib-iw, A lfen, Yekfa nnif, Ad yili Rebbi d mmi, A Micli ɛzizen …” Akken daɣen i iga kra n tezlatin n lemdiḥ d ddker ɣef nnbi. Deg yiwet n tdiwennit i iga Lewnis Ayt Mengellat, yenna tamlilt n Taleb Rabeh meqqret fell-as armi yuɣal gar tgejda n ccna n teqbaylit, acku di tazwara-s aṭas i d-yelmed ɣur-s. Asmi iɛedda deg tedwilt n umaṭṭaf wis sin “Icennayen uzekka” n Cherif Kheddam, d tizlit n Taleb Rabeh “Ṭṭir lqefs” i yefren ad tt-id-yecnu. Ɣef waya i nezmer ad d-nini Taleb Rabeh d yiwen seg yiɣerbazen n lfen.


Q=8	C=6	SS=6	LS=0	PS=2	DC=4	LC=2	SD=0	BS=2	G0=30	G1=13	G2=3	DLID=ber_Latn	BODY=Lqaεa aţ-ţuɣal d Lǧennet! | Lexbaṛ n Wedlis Iqedsen\nAḤRIC WIS 26\nLqaεa aţ-ţuɣal d Lǧennet!\nS Tgelda ara yilin ger ifassen n Lmasiḥ, Yahwa ad iqeddes (izzizdeg) isem-is, a d-yessken belli yeţţalas leḥkem yerna ad yekkes cceṛ s lekmal-is\nADLIS aneggaru n Wedlis Iqedsen yeţţusemma Aweḥḥi. D amceggeε Yuḥenna i t-yuran. Neţţaf deg-s lexbaṛ i d-yeţţaken asirem i yemdanen meṛṛa. Adlis-agi iheddeṛ-ed ɣef iweḥḥiyen i d-isskanayen ayen ara iṣaren ɣer zdat. Leḥwayeǧ-a ad ssiwḍent ɣer wass ideg ara yeḍru lmeqsud n Yahwa.\nDeg uweḥḥi amezwaru, Σisa i d-yeḥyan si ger lmeggtin, icekkeṛ yerna yennuɣ tijemmuyaε. Aweḥḥi wis sin issken-ed akersi n lḥekma n Ṛebbi, iwumi ţţakent lεaḍima lexliqat yellan deg igenni.\nSimma simma lmeqsud n Ṛebbi iḍerru. Skud iḍerru lmeqsud-agi, iţţunefk-ed yiwen wedlis (uţafţar), ilesqen s sebεa n ṭṭwabeε, i Izimer i geţmettilen Σisa Lmasiḥ. M’akken i d-iţţalday ṛebεa n ṭṭwabeε imezwura, ḍehren-d yemnayen i d-ileḥḥun s tazzla. Amnay amezwaru d Σisa i geqqimen ɣef uεawdiw amellal yerna i gelsan taεeṣṣabt. Ma d wiyaḍ, yeqqimen ɣef iεawdiwen yesεan lenwal (sbiɣat) yemxalafen, ţmettilen-d licaṛat yeεnan lgirrat, laẓ akk-d ţţerkat (lehlakat iţţenṭaḍen) ara yeḍrun deg wussan ineggura n ddunit n wass-a. Mi d-yeldi ṭṭabeε wis sebεa, nedhen-d sebεa n lbuqat. Tiyitwin-agi n lbuqat ţmettilent-ed ţţebcirat n lḥisab ara d-yesseɣli Ṛebbi. Mkul ţţebcira teεna yiwet lmuṣiba, yeεni yiwen ubeggen n zzεaf n Ṛebbi.\nYuḥenna iwala talalit n yiwen weqcic i d-iţmettilen talalit n Tgelda n Ṛebbi deg igenni. Ayagi yewwi-d lgirra, dɣa Cciṭan d lmalayekkat-is timcumin ţţuḍeggren-d ɣer lqaεa. Imiren tenṭeq-ed yiwet n taɣect, tenna: “A nnger-im a lqaεa!” Iblis yezεef ayendin axaṭer yeẓra belli drus n lweqt i s-d-yeqqimen.—Aweḥḥi 12:12.\nYuḥenna iwala Izimer-nni, i d-iţmettilen Σisa, akk-d 144 000 n yemdanen yeţwaxtaṛen si lqaεa akken ad ḥekmen yid-es. Akka, adlis n Uweḥḥi issken-ed belli aḥric wis sin n Zzerriεa-nni d 144 000 n yemdanen-agi.—Aweḥḥi 14:1; 20:6.\nIneḥkamen n ddunit nnejmaεen i “umenɣi n wass ameqqran n Sidi Ṛebbi Bab n tezmert,” yeţţusemman Harmagidun. Nnuɣen nutni d win akken irekben aεawdiw amellal, Σisa, yellan d aqerru n lεeskeṛ n igenwan. Γer taggara, ineḥkamen meṛṛa n ddunit ţwanegren. Cciṭan yeţwarez, ma d Σisa d 144 000 n yemdanen-nni ḥekmen ɣef lqaεa “alef iseggasen.” Mi εeddan walef-agi n iseggasen, Cciṭan yeţwanger.—Aweḥḥi 16:14; 20:4.\nAcu ara d-tawi Tgeldit-agi n walef iseggasen i yemdanen yeţţaɣen awal? Acu ara yexdem Yahwa? Yuḥenna yerra-d lǧawab: “A sen-yesfeḍ imeṭṭawen, ur teţţili lmut, ur yeţţili leḥzen, ur yeţţili umeǧǧed ur yeţţili lqeṛḥ axaṭer leḥwayeǧ timezwura εeddant ur ţεawadent ara a d-uɣalent.” (Aweḥḥi 21:4) Lqaεa aţ-ţuɣal d lǧennet!\nAkka i gfukk ameslay wedlis n Uweḥḥi ɣef lexbaṛ n Wedlis Iqedsen. S Tgelda n Lmasiḥ, isem n Yahwa iţwaqeddes yerna iban-ed s lekmal belli Yahwa yeţţalas leḥkem i dima!\n—Ayagi yers ɣef wedlis n Uweḥḥi.\nAcu i d-ţmettilen yemnayen-nni?\nAcu i gṣaren skud iḍerru lmeqsud n Ṛebbi?\nAcu i d Harmagidun? Acu i d-yewwi wannect-a?\nDeg wedlis n Uweḥḥi, “Babilun tameqqrant” teţmettil-ed ddyanat n lekdeb s lǧemla, yeεni ddyanat i geţxaṣamen Ṛebbi n tideţ. Teţţusemma diɣen “tamenεult tameqqrant” axaṭer teznuzuy iman-is i lḥukumat n ddunit-a. Adlis n Uweḥḥi issken-ed belli lḥukumat-agi ad zzint fell-as yerna a ţ-ssengrent di lweqt ideg yeqsed Yahwa Ṛebbi.—Aweḥḥi 17:1-5, 16, 17.


Q=0	C=0	SS=0	LS=0	PS=0	DC=0	LC=0	SD=0	BS=0	G0=25	G1=14	G2=4	DLID=ber_Latn	BODY= 2 Timothy 2 Kabyle: NT\nBible > Kabyle: NT > 2 Timothy 2\n1Ihi kečč a mmi, sseǧhed iman-ik s ṛṛeḥma i gellan di Ɛisa Lmasiḥ. 2Ayen tesliḍ s ɣuṛ-i zdat waṭas inigan, sseḥfeḍ-it i wid yeṭṭfen di liman di Ɛisa Lmasiḥ iwakken nutni daɣen ad izmiren a t-slemden i wiyaḍ. 3Awi amur-ik n leɛtab am uɛsekṛi n Lmasiḥ. 4Aɛsekṛi i gebɣan ad yeɛǧeb i lqebṭan-is ur ilaq ara ad ixemmem ɣef lecɣal n ddunit. 5Ulac daɣen win ara irebḥen timzizla ma yella ur yuzzil ara akken i d-yenna lqanun. 6Afellaḥ ițenɛețțaben, d nețța i gezwar lḥal ad iɣellet. 7Efhem ayen akka i k-d-nniɣ axaṭer d Sidi Ṛebbi ara k-iɛawnen aț-țfehmeḍ kullec.\n8Mmekti-d Ɛisa Lmasiḥ i d-iḥyan si ger lmegtin, win akken i d-iffɣen seg uẓaṛ n Sidna Dawed akken i t-id-yenna lexbaṛ n lxiṛ n Lmasiḥ i ɣ ɣ ecciṛeɣ ; 9lexbaṛ-agi i ɣef nneɛtabeɣ armi țwarzeɣ s snasel am akken d amcum i lliɣ, meɛna awal n Sidi Ṛebbi ur yețwacekkal ara. 10Daymi ṣebṛeɣ i kullec ɣef ddemma n wid yețwaxtaṛen iwakken ula d nutni ad sɛun leslak i gellan di Ɛisa Lmasiḥ akk-d țmanegt n dayem.\n11Atah wayen yuklalen lețkal : ma nemmut yid-es, a nidir daɣen yid-es ;\n12ma yella neṭṭef di liman, a neḥkem yid-es ; ma yella nenkkeṛ-it ula d nețța a ɣ-yenkeṛ ;\n13ma yella nexdeɛ-it, nețța ur a ɣ-ixeddeɛ ara axaṭer ur yezmir ara ad yenkeṛ ayen i d-yenna.\n14Atah wayen ara sen-d-smektiḍ : nhu-ten zdat Ṛebbi ur țemčeqlalen ara ɣef yimeslayen ur nesɛi lmeɛna, yessufuɣen i webrid wid i sen ismeḥsisen. 15Exdem lmeǧhud-ik zdat n Ṛebbi, aț-țiliḍ d aqeddac ibedden ɣer ccɣel-is, ur nețsetḥi ara deg wayen i gxeddem, i gețbecciṛen awal n Sidi Ṛebbi s lḥeqq. 16Xḍu i yimeslayen ur nesɛi lmeɛna i gxulfen liman axaṭer wid i ten itebɛen simmal țzaden teffɣen i webrid n Ṛebbi. 17Imeslayen-nsen am lehlak i teddun di lǧețța armi yečča-ț meṛṛa. Llan gar-asen ?imnayus d Filitus 18i gwexxṛen ɣef webrid n tideț, qqaṛen belli ḥeggu n lmegtin dayen yedṛa-d, s wakka ssufuɣen aṭas n yemdanen seg webrid n liman. 19Lameɛna d lsas i gessers Sidi Ṛebbi ara idumen : Ssid-nneɣ yeẓra wid yellan d ayla-s ; f+ yura daɣen win ara yinin nekk d ayla-s, ilaq ad yexḍu i wayen n diri. f+\n20Deg wexxam n imeṛkantiyen mačči d iqbucen n ddheb neɣ n lfeṭṭa kan i gellan meɛna llan daɣen wid n wesɣaṛ d wid n wakal ; wid n ddheb d lfeṭṭa țțaǧan-ten i leqdic n wussan n tmeɣṛa ma d wiyaḍ i leqdic n mkul ass. 21Win ara yessizdgen iman-is yexḍa i lecɣal-agi n diri, ad yili am weqbuc-nni n ddheb neɣ n lfeṭṭa i sseqdacen deg wass n tmeɣṛa, yewjed ad yenfeɛ i wass m'ara t-yeḥwiǧ umɛellem-is. 22Exḍu i ccehwat n temẓi i gețɣuṛṛun, kečč akk-d wid ideɛɛun ɣer Sidi Ṛebbi s wul yeṣfan, nadi ɣef lḥeqq, liman, leḥmala ț-țalwit,. 23Ur ggar ara iman-ik di lketṛa n lehḍur ifeṛɣen ur nesɛi lmeɛna, xḍu-k seg-sen ; teẓriḍ belli țțawin-d anagar amennuɣ. 24Ur s-ilaq ara i uqeddac n Sidi Ṛebbi ad ițnaɣ. Ilaq ad yili d aḥnin ɣer medden, ad isselmed s ṣṣwab yerna ad isɛu ṣṣbeṛ ; 25ilaq ad issefhem s leɛqel wid i t-yețxalafen, ahat Sidi Ṛebbi a ten-id-yerr ɣer webrid iwakken ad issinen tideț, 26a d-ldint wallen-nsen a d-snesren iman-nsen si tifextin n Cciṭan i ten-yeṭṭfen ad xedmen lebɣi-s.


Q=17	C=8	SS=4	LS=4	PS=4	DC=0	LC=0	SD=0	BS=1	G0=18	G1=4	G2=2	DLID=ber_Latn	BODY=Amazigh 24 | News de Tamazgha et guide des cultures berbères\nAcuɣer tamurt n Maruk ur tekki ara deg wegraw n Tiddukla.Tafriqit?\nTamurt n Maruk, xas akken tella si tmezwura id-yeslulen Tiddukla Tafriqit ass n 25 mayu 1963 di Adis-abiba, ayagi ur tt-yeǧa ara ad teqqim deg-s imi tuɣal teffeɣ-d seg wegraw-agi deg useggwas n 1984. Deg useggwas-agi id-tezheḍ tawwurt ɣef sebba n unekcum n Tegduda Taɛrabt Taseḥrawit Tadimuqratit ( wumi neqqar daɣen Seḥra n umalu neɣ RASD).\nNderr izmawn gher tingira\nG timalayin n MisraG iqchmirr n Atlas d win TassiliG tindlin n Tamazghaar Ticnarinearin imzwura enngh : amazighG imissan d idrarn d illiwnG tinirifi issusmn ar tsghuschfan imzwura enngh idamn ennsenyak an ighiy assa an ininekwni d imazighenG idusan n tiwtmin d udis n akaltsul tghuyit n imdiazn s izlan ighudantsul tadsa tamssast n ismawn n akalamazighda tsawal ar dghiG iberdan d isendal d talatintsul da trgwl Thya (Dihiya) d Tin Hinanhezzant ifassn rzment i w azzarsekrent agdrur d timzouggayyak ad eddern warraw ennsent\nTaɛlamt Imaziγen teţṛefṛif deg igenni n Tṛables. Ţţeswiṛa s tezger tilisa, tnuda timura. Amaḍal akw iwala ţ. Ass enni, ayen ẓṛant wallen dayen akkenni neţṛaǧu s tuffra. D ayen akken s ur numin ara. Adabu enni imeḥqen tamaziγt, i ţ yenfan ula deg yexxamen yeγli, yegrareb.Wi s yennan a d yas wass enn ? Nerra tablaṭ i wul, amzun akken neqbel akw ayen i d iḍṛan, neqbel tarennawt n “Wedlis azegzaw” n Qeddafi, tarennawt n Ibaatiyen, wid enni imeḍlen tamaziγt, imḥan ism is, yeqelɛan aẓaṛ is. Aẓaṛ enni yeṛṣan deg umezruy n tmurt, aẓaṛ i d yekkan si zzman n Hérodote. Aẓaṛ enni d yefkan ula d isem agi Libya, isem n tmurt n-wassa. Yak, zik, wid umi qqaren “Ilibiyen” llan d-taqbilt tamaziγt deg Libya.\nAmeskan n Gérone - Izarfan n Tmeslayin\n15 iseggwasen aya, Tiserriḥt tagraγlant izerfan n tmeslayin (tutlayin) tellad deg annar di Barcelone sγur Taseqamutt n Usuqel lakw d izerfan n tmeslayin (tutlayin) n PEN Agraγlan. Ass-a, taseqqamutt agi, theggad ulgu agi dges 10 n aggagen n Tiserriht tagraγlant.1. Tugett n tmeslayin lakw d izuran deg agraγlan ig-laq ad ittwasen s wazal-is γer medden.2. Aqader n tmeslayin lakw idelsan d lsas i tmusni ger yegduden i talwit di ddunit3. Imdanen yakw ad-meslayen s levγi nsen deg aγref nsen, tameslayt, idles lakw tinettit nsen.4. Timeslayin s tugett nsent lakw d ameslay di yal anamek macci kan d-ttawil usali ; d ayen d aγen i-deg imdanen ttidiren akken iwata d-idelsan s tneflit nsen.\nIwda i usselku n Imẓabiyen ! - 18-Aug\n© 2018 - 2013 Amazigh 24 / Kabyle.com All rights reserved. Stéphane ARRAMI Citywizz Communications


Q=8	C=8	SS=6	LS=0	PS=2	DC=0	LC=0	SD=0	BS=3	G0=32	G1=9	G2=4	DLID=ber_Latn	BODY=Kul ijjen mamek ittwala: D iselman?.. Lla, d ca nniḍen! | Le RIFAIN\nKul ijjen mamek ittwala: D iselman?.. Lla, d ca nniḍen!\nTkellef lbaladiya n Lmehdiyya ijjen artista ḥuma a dd-isaqar ijjen ddikur deg yijjen wemkan mani ttemsagaren yebriden di temdint.\nYebda artista-ya ixeddem ccɣel nnes, ɛlayen ikemmel. Qqiment-as ca n tsurifin d timeggura waha bac ad ifinar ddikur-nnes.\nAgarnez n ifayesbuken:\nYeɛdu ca n yijjen zeg wemkan-nni, isewwer-dd ddikur-nni. Tnayen n iselman am xmi neḍwen ɣer ujenna. Reẓmen iqemmumen. Yebda ugarnez. Kul ijjen min yeqqar; ina d ibellawen urid d iselman. Qqimen ferqccɣel, cewwhen tamdint. Aya i ttuɣa daneɣ yeqqimen…\nAhdam n ddikur.\nLḥemlet-a n ugarnez x ddikur-nni, yejja lbaladiyya n Lmehdiyya ad t-tehdem. Maca ahdam-a, wer yesbedd ca awal di facebook x manaya. Yerẓem tawwurt kter ḥuma ad yemmerni wawal. Din wi yennan belli lbaladiya teḍḍeyyaɛ ttmenyat di ca wer yelli. Dinni ɛawed wi x-as iɛeyyben asugur i tettegg i temdint. Minzi manaya amen dd-tusa, ili ggin ijjen ulaɣi, ad reẓmen ḍḍwasa i wi yexsen ad yegg asurif-nnes deg usaqar n ca n ddikur iqad…\nAhdam n ddikur\nArtista ɣeḍlen-as ifadden.\nMamek ma yella lḥal, imessuguren n temdint n Lmehdiyya cedden awal aked artista ḥuma a dd-isaqar ddikur. D manayenni i yegga. Ɛad wer ikemmel, alami yettebḥeḍ s wehdam n min yegga. Minzi aḥeqqa ca n yewdan banen-asen-dd iselman-nni i yegga artista di ddikur urid d iselman. Banen-asen-dd d ca nniḍen.\nTessuḍ-dd tḥeryaḍt n ugarnez zi facebook, tiweḍ tɛejjajt-nnes ɣer imessuguren n temdint, uca sqaden inehdam ɣer ddikur i di yegga artista min x-as bac a t-idd isaqar.\nUmi yufa amenni, wer yufi min ɣa yegg, illa yeksi s unixses, yessufeɣ-dd tafqeɛt i deg-s ggin d ddeɛwet yessily-itt ɣer ujenna: « Dɛithum lellah ».\nMin nnan artistat di manaya?\ntamsart-a n ddikur n iselman di Lmehdiyya, tejja artistat ad inin timenna-nsen di manaya. Ɛali Busettati, deg yijjen tzemmemt-nnes di facebook, yenna: « Ijjen wamun izemmer a c-yehdem di ddqiqet, s lesbab n lxezrat-nnes i zi das-dd-ittawi rebbi ca n tmeslayin amen nitenti wer llint.. ittegg x-ak afrag x mamek i txezzared ɣer tmeslayin, iheddem taẓuri-nnec, ittɛada-c… mayemmi? minzi wer tettxarrsed ca am netta ».\nDeg yijjen tzemmemt nneɣni, yessers-dd Busettati ca n ddikurat n Pablo Picasso, yenna x-asen: « Ina zi ddikurat i yettwassnen n Pablo Picasso, iɣlan s waṭṭas (105 melyun dular) ». Yerni Busettati yenna: « Min ttwalant tiṭṭawin-nnec? Min txarres tqecqact-nnec? Ma d taẓuri niɣ d ca nniḍen? ».\nLxezrat-nneɣ ɣer tẓuri!\nWalli bu labud ad teɛjeb tẓuri i merra iwdan. Ijjen uɣennij ttilin sḥessan-as setta n yewdan, uca tlata qqaren: Kkes x-aneɣ ssenni. Tlata nneɣni qqaren: Aɣennij-a d aweḍḍar!. Ad tadfem ad teffurjem cekk d umeddukel-nnec di ca n tmezgunt, uca cekk a dac-teɛjeb, netta a das-dd-teqleɛ ul… Amen dd-tusa, ili jjin artista-ya ad ikemmel x min yebda, ad ifinar ddikur-nnes. Aqa cḥal n tmeslayin nettwala-tent ɣer umezwar d tiɛeffanin, xmi ɣa kemmlent, ddakk°alent sseɛciqent.\nMala nedwel mɣar ɣer umezruy n « La tour Eiffel » i yettwabnan asegg°as n 1887, ttuɣa wer teɛjib-ca i yefransisen ɣer umezwar. Ttuɣa ttwalan-tt tcewweh tamdint n Paris.\nAṭṭas n iṭabluten ggin-ten ca n artistat, mala teẓrid-ten cekk ad tinid wer ten ttigleɣ ula deg uyennir n iyaẓiḍen, maca nitni tettafed-ten sekk°an qedda-waqedda n tenɛacin!\nDeg uɣezdis nniḍen, Dinni iklusay n tẓuri tteɛjiben-aneɣ, waxxa amenni wer ten-nqebbel! Itteɛjib-aneɣ a deg-sen neffurrej, a nekkes x wul-nneɣ, a nerr mezri… Maca nxezzar ɣer yinni i itteggen taẓuri-ya s lxezrat d taneqsit. Amecnaw min neqqar x imedyazen d tmecḍaḥin…\nManaya ittejja-neɣ a nessers iseqsan: Ma neccin d ijjen wegdud yessen min teɛna tẓuri? Ma niweḍ nican a naka s tẓuri d yinni i tt-itteggen? Iseqsan ttɣiman uglen!…\nArtista i yeggin Ddikur-nni n iselman, zegga i das-t-hedmen.


Q=0	C=0	SS=0	LS=0	PS=0	DC=0	LC=0	SD=0	BS=2	G0=1	G1=1	G2=1	DLID=ber_Latn	BODY=Yeffeɣ-d ass n : Asamas, 02 Fuṛaṛ 2020 13:08 Ɣran-t : 0 n tikkal\nTanemhalt n « Mosta Land », Samia Benmehal, tenna-d dakken d tikkelt tamezwarut aydeg ara ttwasqedcen yisekniyen n usmaɣ yernu aya ad yeǧǧ inerzafen ad ttwalin iɣersiwen iwaganen, ladɣa irran d yiksilen.\nTallunt tamaynut n yiɣersiwen iwaganen d tin aydeg ara ilin 13 n yirran ifriqiyen, gar-asen yiwen n warr d amecṭuḥ ay d-ilulen deg ufrag-a n yiɣersiwen, d 8 n yiksilen n Bengal, gar-asen yiwen n uksil d amellal yernu drus anda ay ttilin yiksilen imellalen deg yifergan n yiɣersiwen, ɣef wakken ay d-yenna unemhal n teklinit tabiḍarant n « Mosta Land », Benlakhdar Wassini.\nIɣersiwen-a ad rsen deg yiwet n tgennarit n usmaɣ yernu ad mahlen deg-s yimniren ara d-yefken tilɣa ɣef yiɣersiwen-a aydeg llan aṭas n wid ay d-ilulen deg ufrag-a aɣersiwan.\nRnan sɣenwen-d 6 n tallunin timaynutin niḍen deg ufrag n « Mosta Land », gar-asent 4 n tallunin tiwaculanin d unrar n wurar i yigerdan, ɣef wakken ay d-tenna Massa Benmehal.\nAṭas n yiɣersiwen imeččuganen umi bran deg wasun azgenlelli aydeg llant snat n tallunin yesɛan tajumma tummidt n 4 n yiqeṭṭaren yernu d tin adeg zemren ad ddun yiɣersiwen deg twennaḍt icuba tawennaḍt-nsen tagamant, ɣef wakken ay d-txebber.\nAfrag n « Mosta Land » yesɛa daɣ agelmim agemdan, d wa ay d agelmim amezwaru n tewsit-a deg yifergan iɣersiwanen n Lezzayer yernu din aydeg zemren ad afen medden ama d igḍaḍ iminigen, ama d igḍaḍ imezdaɣen. Agelmim-a yewweḍ uktamur-nnes n uwjad ɣer 80%.\n« Mosta Land » yesɛa anrar n wurar i yimengaḍen d yigerdan d unrar n wuraren iwamanen (Kharouba Aquaparc), tallunt i waddalen imekniyen d wurti n yiɣersiwen aydeg llan 100 n yiɣersiwen seg 36 n tlemsin. Amḍan n yinerzafen-nnes yerna seg wasmi ay yerẓem, deg Yulyu n 2017, seg 610.000 ɣer 1,2 d amelyun deg 2018. Deg 2019, rzan-d fell-as 1,5 d amelyun n yinerzafen.\nLast modified on Asamas, 02 Fuṛaṛ 2020 15:17\nifergan n umzel\nurtan n yiɣersiwen\nYeffeɣ-d ass n : Asamas, 02 Fuṛaṛ 2020 13:08 Taggayt : TIMETTI Ɣran-t : 0 n tikkal Bḍu


Q=13	C=0	SS=0	LS=6	PS=6	DC=0	LC=0	SD=0	BS=1	G0=7	G1=5	G2=2	DLID=ber_Latn	BODY=Aseggʷas Amaziɣ jer ass-a d iḍennaṭ | Le RIFAIN\nYura-t Ridouan PAKHROU\nIḍennaṭ εad ttuɣa aseggʷas amaynu Amaziɣ wer ɣer-s ttbeddin bu waṭṭaṣ n yewdan. Wer zzag-s sfuglan-t tiwacunin di Arrif, drust n iḥudriyen d imeɣnas n tesdawit d tmesmunin i yeksin amnus n Tmaziɣt. Mɣar nitni i ttuɣa yettbeddan ɣer tfugla-ya niɣ nitni weḥḥed-sen i xaf-s yessnen. Waxxa ttuɣa nettaf aṭṭaṣ n twacunin deg iɣezdisen n Lmeɣrib amecnaw Fas, Wejda, Tiṭṭawin d Agadir… Ssemɣaran zeg wass-a n wadaf n usʷeggas Amaziɣ, maca s ijj n rmeεna weḥḥdes xzzaren ɣer-s d adaf n useggʷas n ifedjaḥen, d usemɣer zi tmurt.\nTafugla- ya n useggʷas amaynu ɣer-s aṭṭaṣ n wudmawen, d mkur ḥedd d teɣmert manis ɣer-s ixezzar d mammec zzag-s yessemɣara. Waxxa d macca d rεwayed ttemṣebḍant zeg umcan ɣer wnniḍen, mammec ig ittemṣebḍa ura d isem zeg umcan niɣ zeg uɣezdis n Tmazɣa niɣ n Lmeɣrib ɣer wenneɣni. Nettaf yenni i das-ittraɣan « iḍ n yennayer », «ḥaguza », « ixef n useggʷas »… mamec nettaf waxxa d macca wer telli d yict, mamec nettaf di taddart Tarifit swejjaden-as deg yimalas niɣ ujar, zi reεwayed i nettaf εad ddrent asewjed n umensi s umadun n seksu niɣ n uḥerḥur n imendi x-as yaẓiḍ sennej d aṭṭaṣ n iklusay n rxuḍart am djeft, xizzu, taxsayt yuzɣen, tabṣelt, rḥimeẓ, d sfarjel…sessen kid-s aɣi asemmam, niɣ d uceffay.\nAked uɣzdis nniḍen nttaf swejjaden cwayt n tqeḍquḍin truḥen-t aked teɣwawin, zi manaya εawd nettaf di tudrin n Irifiyen tiɣwawin, taɣyact, lluz, qawit, tazart yuzzɣen, zbib abeldi, tiyni… maca deg iseggʷasen imeggura mmarenyent-id rεwayd d timaynutin ttwasidfent deg iger n usfugli d usemɣar zeg wass n wadaf n useggʷas Amaziɣ amaynu, zzag-sent maccat d timaḍlanin, amecnaw « Tarta » d waṭṭaṣ n ikluṣay n ḥalawat n ufaṛṛan…\nZi marra manaya, tɣiman yen yeggin tizemmar-nnsen ḥuma ad sseknen ad ssidfen tafugla n yixf n useggʷas ɣer tudrin, ad ɣer-s tbeddan-t kur aseggʷas, s tzemmar n tmesmunin n uɣnas xef tussna d tmagit n Tmaziɣt, s tira di tefray n useɣmes d arradyu d tribizyu…\nDeg iger d ijj, ttɣimant tzemmar i yettwaggen x ufus n imufaɣ n tesdawit d timeqqranin deg iger n trezzut n umezruy n tidet di twengint n iḥudriyen d iḥenjiren imeẓẓyanen, deg iger n wedwar ɣer ixef n utarras, d tnettit (identité) Tamaziɣt, d ubeddi kuntra i tadyulujit n ymɣendfen (sionistes) d wsεarreb, i yellan rebda d iεdawn n Tmaziɣt d min ɣer-s yeqqnen, ujar iḥudriyen ugmen-d zi tegrawla n sucyal midiya, zzay-s faysbuk ḥuma ad taweḍ tebrat ɣer waṭṭas n tarwa n Irifiyen.\nDi tidet, yiweḍ usfugli n yixf n useggʷas ad yeṭṭef amcan-nnes di reεwayed n Irifiyen, yettɣima d araji ɣer-s kur aseggʷas, am ijj n rεid d adelsan ɣer-s iẓuran udjɣen deg umezruy Amaziɣ, yerr-d aṭṭas d taynit i tudert tadelsant di arrif wara d tmazɣa, waxxa ɣer Irifyen ig itteddren di tmura n lberrani.\nDeg iseggʷasen-a imeggura, aṭṭas d rεwayed d min yeqqnen ɣer tdelsa n Arrif d Tmaziɣt, yedwer ɣer-s aṭṭas d imeḍfaren s ict n taynit temɣar, waxxa εad jar wakud d wenniḍen yettban-d ca n wefɣul zeg ayt bu yεcar isnekkar-a tɣuyyit zi tburjet n ddin ḥuma ad inebbec di rεwayed n Imaziɣen s ict n rxezrat d taεeffant, maca waxxa yamenni Tmaziɣt tegga isuraf d iziyraren deg wuḍuf n uraq-nnes di tmurt- nnes.\nZeg ict n teɣmart d tameggarut, yettɣima wsidef ass-a n wadaf useggʷas Amaziɣ, yettɣimma d araɣi, ḥuma ad yedwer d amud (lɛid) d anamur d unṣib ad dag-s bedden ixeddamen, ad dag-s qqnent tiwwura n ssekwilat d tsedawiyin d marra lidarat. Mammec yettɣima d ict n tɣufi d ttameqrant ujar xminni nxezzar ɣer tmura i daneɣ-yunuḍen am Dzayer iwḍen ad ksin ixef n useggʷas d amud d anamur.\nD asitem yullɣen, ymrer, ḥuma ad yadef useggʷas Amaziɣ 2971 s tcuni d taẓyuḍi x marra Imaziɣen d tɣawsa n Tmaziɣt, d tilelli i ynekraf n Arrif.


Q=12	C=10	SS=5	LS=2	PS=2	DC=0	LC=0	SD=0	BS=4	G0=18	G1=7	G2=3	DLID=ber_Latn	BODY=Tazemmurt | Awal Grand Lyon culture berbère et citoyenneté\nParole - Culture\n17 avril 2021 azar\nNewwi-yawen-d tasuqqelt n yiwen weḍris « Tazemmurt » n Mulud N At Maɛmmar. Yura-t s tefransist, yerra t-id ar teqbaylit-tamaziɣt Ḥamid Bilek. Tasuqelt-a teffeɣ-d di tesɣunt Tamaziɣt Tura (uṭṭun 14 – Duǧamber 2017), deg uṭṭun amuzzgan ilmend n umulli wis 100 n tlalit n umyaru amnadi Mulud Maɛmmeri.\nIsekla (ṭṭur), di tefsut i d-ttakken afriwen d igumma, tazemmurt nettat di tegrest mi weɛrrit wussan. S teddukli i d-ttawwin imnayen n tifawin, tilelliyin i talsa.\nNbudd-awen taɣuri d timesliwt igerrzen.\nTazemmurt d aseklu ɣlayen ɣur-i, d tin yesɛan azamul meqqren. D aseklu n tmurt-iw. Nettaf deg-s tugget n tuluɣin. (…) yessawal i tegmat am wakken i nettnadi fell-as nekkni.\nMačči kan d aseklu yulin, yesgem deg yigenni am wid n tmura-nwen (bɣiɣ ad d-iniɣ wid n ugafa n Yillel Agrakal, n tlemmast n Uṛup d wid n Asya).\nTazemmurt-nneɣ teḥced, teqqulleẓ, teḥḥercew. Mi ara tt-twaliḍ s ufella ad tt-twaliḍ wwten deg-s yiɣisan, maca d tin iǧehden, izemren i umbeddal n lḥal d walluy neɣ d uṣubbu n tfesniwin. Tettqabal tagrest qessiḥen d yiɣurar n unebdu. Tezger-d acḥal d lqern.\nTikkwal ad temlileḍ azeqqur n tzemmurt yeqqur amzun d aẓru. Tizemrin-nneɣ cfant-d i yibabaten-nneɣ d lejdud-nneɣ.\nKra n tzemrin nettak-asent ismawen am wakken d timeddukkal-nneɣ, d tulawin-nneɣ (ɣur-neɣ isekla akk d untiyen. Cudden ɣer tudert-nneɣ n yal ass, ɣer iḥulfan-nneɣ am icuḍaḍ n ubernus yettrusun ɣef tuyat-nneɣ).\nUla d amnekcam neɣ aɛdaw-nneɣ, mi ara ɣ-yebɣu lemḍarra, yesserɣay neɣ igezzem tizemrin-nneɣ, imi yeẓra d tizemrin i d rruḥ-nneɣ.\nMa tejreḥ tzemmurt tejreḥ tfekka-nneɣ. Tazemmurt-nneɣ tedder, tettḥussu am nekkni, d timsal lqayen i tt-iceɣben. Ur tecliɛ ma tecbeḥ neɣ ur tecbiḥ i tmuɣli. Ur tḥemmel ara ayen akk isehlen di ddunit. Am nekkni.\nMa ur twehmeḍ ara, ula d aɛeqqa-s di tegrest i yettewwa, deg lawan anida isekla-nniḍen akk sseɣlin ifer, staɛfan. Ageffur yal ass, tikkwal yessa-tt udfel, kullec yegres.\nAkken, irgazen heggan allalen ilaqen, tulawin begsent, ad qablen ddunit i usemmiḍ, a d-zwin, a d-cerrwen, ad leqḍen, ad bibben lɣella deg talwit d lehna.\nIwakken ad tawḍeḍ ɣer useklu, yella wanida ilaq ad tt-zegreḍ asif akken yeḥmel di ccetwa. Yettawi idɣaɣen, yettawi ṭṭjur, tikkwal ula d imdanen ddan deg uḥemmal. Ayen yebɣun yili !\nUlac d acu izemren aɣ yeḥbes ur nḥedder ara, ur nettekkay ara deg lferḥ yecban wa.\nTtmektayeɣ-d ar ass-a, mi ara nruḥ s iger n uzemmur d-yussan akkin i wasif -akken yebɣu yili lxaṭer-is yers am tyemmat neɣ icewwel am tyambabat- cfawat-agi ur tteksent si gar wallen-iw akka alamma d lmut.\nAmawal / Vocabulaire :\nAseklu / isekla = ṭṭejṛa / ṭṭjuṛ\nAzamul / izamulen : symbole\ntugget : quantité / ensemble/ essentiel\ntuluɣin : aluɣu/ tuluɣin : patience endurance peu commune;\nluɣ : qqn qui supporte sans se troubler ni chercher à changer\nLebḥer ma iluɣ ! Expression idiomatique qui se dit d’une personne qui supporte sans se troubler et sans chercher à se venger : la mer ne se trouble pas pour des riens. Il a une endurance, une patience peu communes. (Luɣ / Dallet page 458)\nNettaf deg-s tugget n tuluɣin : On trouve en lui quantité de qualités d’endurance et de patience..\nagafa (u) : nord\nYillel Agerakal : Mer Méditerranée\niɣisi/ iɣisan : fissure\ntafesna / tifesniwin : degré / échellon\naɣurar / iɣurar : sécheresse\nunti / untiyen : féminin\nacḍaḍ / icuḍaḍ = ijifeṛ (pan de vetement)\naḥulfu / iḥulfan = afray / afrayen (sentiment)\namnekcam / imnekcamen : intrus/ envahisseur\ntafekka / tifekkiwin : corps\nlemḍarra : nuisance, qui fait du tort / gene, tort, dommage\nḍurr (ar) : faire du tort\nḥussu : sentir (ressentir)\ntamsalt/ timsal : problème (taluft) / affaire (tadyant)\nlqayen : profond\nceɣben : préoccupé / etre préoccupé / Iceɣb-itt mmi-s imi yeggan aṭas (Son fils la préoccupe car il dort beaucoup).\ntamuɣli : vision / point de vue / regard\ntagrest = ccetwa\nallal / allalen : instrument/ moyens / outils\ncirrew : frisonner (a d-cerrwen : ils vont y frissonner)\nlqeḍ : ramasser / leqḍyan (les emplettes)\nlɣella : butin\namdan/ imdanen : un individu/ une personne\naḥemmal : la crue / le débordement\ncewwel : perturber/ tourmenter qqn\ntayambabat / timyambabatin : maratre / belle-mère\nArticle précédentL’olivierArticle suivantAɣyul n baba Lewnis


Q=2	C=2	SS=2	LS=0	PS=0	DC=0	LC=0	SD=0	BS=5	G0=13	G1=7	G2=3	DLID=ber_Latn	BODY=Matthew 6 (Kabyle: New Testament)České uživatelské rozhraní\n1 Ayen txeddmem i Sidi Ṛebbi, ur t-id-sbegginet ara iwakken a kkun-walin medden, m'ulac ur tseɛɛum ara lfayda ɣer Baba-twen yellan deg igenwan.\n2 M'ara tseddqeḍ, ur țberriḥ ara am akken xeddmen at sin wudmawen di leǧwameɛ neɣ deg iberdan, iwakken ad sɛun ccan ɣer yemdanen. A wen iniɣ tideț : d ayagi kan i d lfayda-nsen.\n3 Ma d kečč m'ara tseddqeḍ, ilaq afus-ik ayeffus ur ițwali ara wayen ixeddem ufus-ik azelmaḍ ;\n4 iwakken ssadaqa-inek aț-țeqqim di sser, akka ara tețwaqebleḍ ɣer Baba Ṛebbi yețwalin ayen txeddmeḍ di sser.\n5 M'ara tețẓallam, ur xeddmet ara am at sin wudmawen iḥemmlen ad ẓallen s ibeddi di leǧwameɛ neɣ deg iberdan iwakken a ten-walin medden. AA wen-iniɣ tideț : d ayagi kan i d lfayda-nsen.\n6 Ma d kečč m'ara tebɣuḍ aț-țẓalleḍ, ṛuḥ ekcem ɣer texxamt-ik, sekkeṛ tawwurt, tedɛuḍ di sser ɣer Baba Ṛebbi, nețța yețwalin ayen yellan di sser, a k-id-iqbel.\n7 M'ara tețẓallam, ur sṭuqqutet ara lehduṛ am akken xeddmen at ddunit, ɣilen s lketṛa n imeslayen ara d țwaqeblen.\n8 Ur ten-țɛanadet ara, axaṭer Baba Ṛebbi yeẓra d acu teḥwaǧem uqbel a s-t-tessutrem.\n9 Atah wamek ilaq aț-țețẓallam : AA Baba-tneɣ yellan deg igenwan, iisem-ik ad ițwaqeddes,\n10 lḥekma n tgeldit-ik a d-tass, llebɣi-k ad idṛu di lqaɛa aakken yedṛa deg igenwan.\n11 Efk-aɣ-d mkul ass tamɛict-nneɣ.\n12 Semmeḥ-aɣ ddnubat-nneɣ aakken i nețsamaḥ i wid i ɣ-iḍelmen.\n13 Ssebɛed fell-aɣ ajeṛṛeb, ssellek-aɣ si tḥila n Cciṭan. AAxaṭer ɣuṛ-ek i tella tgeldit, ttazmert d lɛaḍima i dayem. Amin !\n14 Ma yella tețsamaḥem i yemdanen ii wen-ixeddmen cceṛ, Baba Ṛebbi yyellan deg igenwan a wen-isameḥ uula i kunwi.\n15 Lameɛna ma yella kkunwi ur tețsamaḥem ara i wiyaḍ, aatan Baba Ṛebbi ur a wen-ițsamaḥ aara ula i kunwi ddnubat-nwen.\n16 Asmi ara tuẓummem, ur d tesbegginet ara iman-nwen tḥeznem am at sin wudmawen issexsaṛen udmawen-nsen iwakken a ten-țwalin yemdanen belli uẓamen. A wen-iniɣ tideț : d ayagi kan i d lfayda-nsen.\n17 Ma d kečč, m'ara tuẓumeḍ, ssired udem-ik, tdehneḍ aqeṛṛuy-ik s rriḥa,\n18 iwakken yiwen ur k-iɛeqqel belli tuẓameḍ. Ilaq ayagi ad iqqim gar-ak d Baba Ṛebbi ițwalin ayen yellan di sser, nețța a k-id-iqbel.\n19 Ur ssexzanet ara igerrujen di ddunit anda ara ten-yečč ubeɛɛuc d ṣṣdiḍ, anda ara ten-akren wid ifettken leḥyuḍ.\n20 Meɛna sxeznet axiṛ igerrujen deg igenwan anda ur llin ibeɛɛac d ṣṣdiḍ isserkuyen, anda ur zmiren ara imakaren ad fetken neɣ ad akren.\n21 Axaṭer anda yella ugerruj-ik, dinna ara yili wul-ik.\n22 Allen, ț-țiftilin n lǧețța, ma yella seḥḥant wallen-ik, aț-țilliḍ s lekmal-ik di tafat.\n23 Lameɛna, ma yella allen-ik ur seḥḥant ara, aț-țiliḍ di ṭṭlam. Ma yella dɣa allen-ik ur seḥḥant ara, tafat yellan deg-k d ṭṭlam, acḥal ihi berrik ṭṭlam i deg telliḍ.\n24 Ur izmir yiwen ad iqdec ɣef sin imɛellmen deg yiwet n tikkelt. Ma iḥemmel yiwen, ad ikṛeh wayeḍ ; ma yeṭṭef deg yiwen, ad iḥqeṛ wayeḍ. Ur tezmirem ara ihi aț-țɛebdem Ṛebbi akk-d idrimen !\n25 Daymi i wen-d-qqaṛeɣ : ur țḥebbiṛet ara i tudert-nwen, ɣef wayen ara teččem d wayen ara teswem akk-d wayen ara telsem. Acu i gesɛan azal, ț-țudert neɣ d lqut ? D lǧețța neɣ d llebsa ? Tudert tugar lqut, lǧețța tugar llebsa !\n26 Walit igṭaṭ ( ifṛax ) deg igenwan : ur zerrɛen, ur meggren, ur jemmɛen ula d acemma ɣer ikuffan, meɛna Baba-twen yellan deg igenwan, yețțak-asen-d tamɛict-nsen. Eɛni ur teswim ara akteṛ n yefṛax ?\n27 Anwa i gzemren s uḥebbeṛ, ad yernu kra n wussan i leɛmeṛ-is ?\n28 Iwacu ara tḥebbṛem ɣef llebsa ? Walit amek i gemmun ijeǧǧigen n lexla : ur zeṭṭen, ur țellmen,\n29 lameɛna a wen-iniɣ : ula d agellid Sliman s yiman-is di ccan-is ameqqran, ur yelsi am yiwen seg-sen.\n30 Ma yella Ṛebbi islusuy akka leḥcic yellan di lexla ass-agi, azekka ad ițwadeggeṛ ɣer tmes, amek ur kkun-islusu ara ula d kunwi ay imdanen ixuṣṣen di liman ?\n31 Kkset anezgum i yiman-nwen, ur qqaṛet ara : d acu ara nečč, d acu ara nsew neɣ d acu ara nels ?\n32 Axaṭer ayagi d imejhal i gețḥebbiṛen fell-as. Ma d Baba-twen yellan deg igenwan, yeẓra ayen akk teḥwaǧem !\n33 Nadit uqbel ɣef tgeldit n Sidi Ṛebbi d wayen yellan d lḥeqq, ayen nniḍen meṛṛa d nețța ara wen-t-id yefken.\n34 Ur țḥebbiṛet ara ihi i uzekka, axaṭer azekka s unezgum-is weḥd-es. Yal ass s leɛtab-ines !


Q=2	C=0	SS=2	LS=0	PS=0	DC=0	LC=0	SD=0	BS=2	G0=34	G1=25	G2=8	DLID=ber_Latn	BODY=Abeddel n yedles ɣer Pasolini – Tazwart Taqvaylit\n20 septembre 2016 21 mars 2017 imezwura\nAbeddel n yedles ɣer Pasolini\nAmagrad yeffeγ-d ass n 9 duğember 1973 deg uğernan Corriere della sera, s yisem n Sfida ai dirigenti della televisione*.\nAṭas seg wid yesmuγbunen, tettrun (ladɣa deg ussan-a n ta Austerity) seg leεtab d-yekkan seg lixṣaṣ n tudert tamettant d tdelsant i yellan (berra i tlemmast « yumsen ») deg yigerbiyen « izeddganen » (ixammen n yiḍes ur nesεi tizegzewt, ur nesεi kra neγ kra, la tilelli, la timliliyin n tidet gar yemdanen). Dɣa, ma yella lixṣaṣ-a, s tidet deg yigerbiyen, d talemmast i t-id-ixelqen, i t-yessuddsen, talemmast-nni akka kra n yiseggasen γer deffir, tessedrem yakk idelsan n wayen i s-d-yezzin, wid akken yellan zik – ih, almi d iseggasen-a ineggura – ttaken-d tudert s timmad-is, s tlelli-s talqayant, ɣas ula deg tudrin yenḥafen, yenṭerren seg ulac.\nUla yiwet n tsertit tafacist ur tewwiḍ ad texdem ayen texdem tsertit n uɛebbuḍ d wučči. Lfacism yefka-d yiwen n lqaleb, s tidet, yettarran ɣer deffir, meɛna akken kan i yeqqim, yiwen ur s-igi ccan. Idelsan nniḍen (n yimesdurar, n yipruliṭariyen, n yixeddamen) ttkemmilen ttidiren s lqaleb-nsen mebla ma icewwel-iten yiwen, acku azaglu d lbaṭṭel yessutur deg-sen ala attekki-nsen s wawal. Deg ussan ideg d-negra, d anemgal, ilaq ad tekkiḍ s lekmal ɣer lqwaleb i d-tḥettem tlemmast mebla ma yuli-k-id wawal. Imdanen ǧǧan tudert iɣef d-kkren. Nezmer ad d-nwekked belli “ṭṭuɛ” n tedyulujit tahidunist i yebɣa leḥkem ajdid ad d-yessers i d azaglu yakk meqqren seg wid d-yeɣlin ɣef medden seg wasmi d-tlul ddunit ar tura. Amek ɛni i d-yeɣli uzaglu-a ɣef medden? S snat tegrawliyin, i d-ilulen sdaxel n tuddsa taburjwazit: tagrawla n lbenyan d tegrawla yeɛnan isallen. Iberdan, timacinin, imuturen… ssemlalen tudrin d tlemmast, kra yellan yuɣal yeqreb. Dacu tagrawla n telɣut d tɣamsa tɛedda akin seg teqseḥ. S ttawil n tilivizyu, talemmast terra yak tamurt d yiwet-is, tinna akken yellan zik temxallaf, d tamerkanṭit s yidelsan n temnaḍin-is. Yebda leqdic meqqren i useɛdel d unurmalizi, dɣa leqdic-nni n tidet ur nelli d aweɛni, yerna – akken t-id-nniɣ- iḥettem-d leqwaleb-is: lmul yebɣa ṣṣef aṣnayɛi ajdid, ur yesqenɛen ara kan s “wemdan itetten” meɛna ur iqebblen ara yak tidyulujit nniḍen sennig n tin n wučči d uɛebbuḍ. Aya iwumi neqqar ahidunism aneo-alayiki, ur d-yecqi ula seg yiwen n wazal n wemdan, d aberrani yak ɣef tussniwin talsanin.\nTidyulujit taqdimt i yebɣa ad yeẓẓu leḥkem, akken neẓra yakk, d ddin: D takatulikit kan i d abrid adelsan awḥid i “yesdukklen” Iṭelyaniyen. Assa, atan yettemssazal d ubrid-a adelsan ajdid “amsudeklan”, win iwumi nga isem n uhidunism n lɣaci, dɣa seg akken i s-d-yezga deg webrid (ddin), leḥkem ajdid yebda iseggasen-a ineggura yettnuɣ-it. Dɣa, ulac yak amkan n ddin deg lqaleb n yilemẓi d tlemẓit i d-teskanay, i d-tḥettem tilivizyu. ɣer yilemẓi d tlemẓit-a, ulac azal nniḍen n ddunit sennig isafaren n wučči (ih, d tidet, mazal ttruḥen ass n lḥedd ɣer temsgida: s ṭumubil). Iṭelyaniyen cerhen nezzeh s lqaleb-a ajdid i sen-d-tḥettem tilivizyu, i tesbedd s llsas n sselɛa i d-ixellqen lehna d tumert (neɣ, am axir, tettsellik seg lmizirya). Qeblen-t lqaleb-a, ih, meɛna wissen ma s tidet ad t-ssiwḍen? Xaṭi. Neɣ ssawaḍen cwiṭ kan n tama deg-s s dduzan d igerwizen, meɛna uɣalen d taḍsa, neɣ d aɛaned kan i t-ttɛanaden, di taggara ur t-wwiḍen ara almi yuɣalen d imesxuḍen. Dɣa, lemrara d wefḍam neɣ tteqlaq ssaɣen ulawen dɣa ɣef tikelt. Deg umedya : Ipruliṭariyen, almi d iseggasen-a ineggura, llan ttqadaren idles yerna ur ttsedḥin ara s twaresnit-nsen (lqella-nsen n tmusni), llan ɛad ttzuxun s lqaleb-nsen aɣerfan n wid ur yeɣrin ara, i d-yeṭṭfen tidet s wadda. S temḥeqranit i ttwalin “arraw n papa”, iburjwaziyen imecṭuḥen, iɣef kkaten ad mxallafen fell-asen ɣas deg tikwal-nni ideg tettuḥettem fell-asen ad qedcen fell-asen. Assa, d anemgal, ttsedḥin s twaresnit-nsen, nekren lqaleb-nsen adelsan (Ilmeẓyen dɣa ur d-cfin ara maḍi fell-as, dayen iruḥ-asen), u lqaleb ajdid i yebɣan ad ɛanden ulac deg-s tiḥercewt d lqella n tɣuri. Ilmeẓyen ipruliṭariyen – ttsedḥin – teffren isem n lḥirfa-nsen i d-yuran ɣef nnekwan-nsen, ttarran iman-nsen d “inelmaden”. Dɣa segmi i yebdan ttsedḥin imi ur ɣrin ara, uɣalen ḥeqqren idles (ṭṭbiɛa tamaynut i d-wwin imerkantiyen ijdiden s lemɛanda).\nDeg tama nniḍen, ilemẓi amerkanṭi-ajdid, i yebɣan ad yettak anezzih ɣer lqaleb n “tilivizyu” – i yerran fell-as, amzun akken d ccetla-s, d ṣṣef-is i t-id-ixelqen s lebɣi-s – yuɣal d ameɣbun ur yesɛi sser, d ttewḥid!! Ma yella iprulṭariyen ttburjwazin, iburjwaten pruliṭariyen. Idles i d-xellqen, akken d tatiknulujit d ujerreb, yugi ad yeǧǧ « amɣar-nni » yellan deg-sen ad yegmu. Dɣa sya i d-tekka lqella-nsen n lefhama d lmeɛna. Aya ssebba-ines tameqrant yakk d tilivizyu, mačči imi d ttawil usiweḍ, meɛna imi s-yuɣal d aɛekkaz i leḥkem, d leḥkem s timmad-is. Axaṭer ur yeqqim ara kan d ttawil-nni ideg d-nesssawaḍ ameslay d wawal, meɛna yuɣal d amkan ideg d-nxelleq awalen d lemɛani. Tuɣal d axxam i yiwet n lɛeqliya, ur neẓri anda ara tezdeɣ, anda ara terr lemmer ulac-itt, tilivizyu-a. S ttawil n tilivizyu i d-yettban deg tilawt leḥkem-a ajdid.\nMebla ccekk (agemmuḍ yesban-it-id), ulac yakk ttawil ijehden deg umaḍal deg uɛebɛeb d uẓeyyer am tilivizyu. Aɣmis afacist d tira n yisluguten n Musulini ɣef yeɣraben n lfirmat sseḍsayen sdat-s: amzun akken d lmaɛun sdat n wetraktur.. Lfacism, ad t-id-alseɣ i tikelt nniḍen, werǧin yessaweḍ ad yexbec ula d axbac iman n weɣref aṭelyani. Lfacism-a ajdid, s ttawilat-a imaynuten n usiweḍ (aladɣa tilivizyu), mačči kan d axbac i t-yexbec, meɛna yegzer-it, ibečč-it, yemsex-it, yesseḥnunef-it deg tɣerɣert, yesseɣli-t ur yettɛawad ara ad d-yekker i lebda.\n* Ixf aneggaru n umegrad-agi, isem-is Una sfida, yekkes dagi, am tazrigt i ittixdem umyaru di wudlis Scritti corsari.\nAssuqel: Berkus Tiwal\nPrécédent Brexit, tugdut d tlelli\nSuivant Inaw n 1768 n Pasquale Paoli i wugdud akursiki


Q=10	C=6	SS=8	LS=0	PS=0	DC=2	LC=0	SD=0	BS=1	G0=37	G1=8	G2=2	DLID=ber_Latn	BODY=Yir tawenza - Tamurt\nVous Êtes Ici: Accueil → Yir tawenza\nMack Ait-Aoudia 11 juillet 2015 1 Commentaire\nUgar n 3 iseggassen ayagi d Imẓaviyen ddren di demaṛ d lḥif. Ussan agi izrin sserγen-ten d imudduren. Wanag mi tekker akken gar asen ilindi d seldilindi nutni d Waâraven icâibiyen ur ten tezgil yiwet: tiyita, rregma, assusef, lḥevs tamḥeqranit, yir awal, acennef, iẓri fell-asen s nqar n tiṭ. Xarttum d rruḥ kan isen jjan ittali ittṣubu. Wisen i wacu-t di tudart am ta? Maca tura am akka imi Aâraven ddan yidsen ijjadarmiyen d isardasen nsen. Yak nutni sâan tamurt wanag Imẓaviyen msakit teḍra yasen am nekni da. Tawenza nsen d tin nneγ yiwet.\nKamaleddin Faxar, yiwen waggag nsen issekn-d aṭas n tikkal i umaḍal lḥif i deg ddren Imẓaviyen am netta. U myal tikkelt issaram ad ttili tugdut d teγdemt di Llezzayer d tirni akken ahat ad ten id-ḥaz nutni s Imẓaviyen. Ismektay iy-id s tmuγliwin d wawalen n Igawawen deg iseggassen n 80 d 90. Maca ma illa vγan ad lemden Yemẓaviyen kra seg umezruy Igawawen ilaq ad ḥsun d akken amennuγ γef Llezzayer d tirni d aḍegger n wakud. Maca icebba yi-d rebbi mazal amecwar nsen ad yiΓzif ad yihriw Akken ad akin d nda mi tekkat. Ayen nevγu nenni asent assa i Yemẓviyen ur as d-ttaken ara tameẓẓuγt acku mazal γilen iman nsen d Izzayriyen am wiyiḍ.\nTura tella yiwet n temsalt issemgarden imennuγen nneγ nekni d Imẓaviyen: ddin. Imẓaviyen ttewten γef tneslemt maca Aqvayli iγunfa-tt. S tneslemt qqarγen Izzayriyen ugar nneγ. Ahat d aya is iγilen zemren ad msefhamen imi di ddin nsen d …atmaten illan. Ad uγalen ad akin.\nAr tama Imẓaviyen llan Ittargiyen. Nutni daγen ttemâuâuden kan am yizan di lkas. Niqal ḥellan-d tamurt nsen n Uzawad. Tekka kan kra γlin fell-asen Iṛumyen mmeḥqen-ten. Sseba tella: dduklen d Inselmen n AQMI. Nutni daγen d ddin isen tt yundin. D tineslemt daγen i ten iṭfen am umargu di texfett.\nDighen netta assa atenin ddaw uḍar n tarwa n Mali d Llezzayer s ufus n Fafa ucaylellah! Akken qqarent temγarin! Tawenza nsen am tin nneγ d tin n Imẓaviyen.\nMa d Icawiyen d Icenwiyen ur asen nesli ara aṭas ayagi. Wisen ddren neγ ddan di lḥemla. Maca tawenza nsen nutni daγen d yir tawenza. Am tin nneγ. Am tin Itargiyen. Am tin n Imẓaviyen. Yir tawenza tenteḍ Amaziγ anda ivγu illa, akken ivγu innuγ d icenga-s.\nWisen ayen? Ur nezmir ara i yiman nneγ? Nettagad dγa nerked? Newwi daâwessu? Neγ ahat ur nefṛiz ara ar assa akken i wata acengu nneγ n tidett. Win akken iγ yurzen deg iqerray. Win akken iγ ijjan neqqim d ineggura.\nTuγal amzun d timseaâreqt: dacut dacu-t?\nWinna 17 juillet 2015 à 17 h 13 min & middot; Modifier\nLadgha ussan-a felqenten . Kamal nni nsen bbwint ar lhebs bu ikurdan…ad yelli rebbi yids u as ifek tabghest


Q=0	C=0	SS=0	LS=0	PS=0	DC=0	LC=0	SD=0	BS=0	G0=62	G1=22	G2=5	DLID=ber_Latn	BODY= Mark 10 Kabyle: NT\nBible > Kabyle: NT > Mark 10\n1Sidna Ɛisa yeṭṭef abrid ɣer tmurt n Yahuda agummaḍ i wasif n Urdun. Nnejmaɛen-d daɣen ɣuṛ-es aṭas n lɣaci. Yebda yesselmad-iten akken yennum.\n2Ifariziyen qesden-t-id a t-jeṛṛben. Steqsan-t nnan-as : Yeḥlel i wergaz ad yebru i tmeṭṭut-is neɣ ala ? 3Yerra-yasen : Acu n lameṛ i wen-d-yeǧǧa Musa ? 4Nnan-as : Sidna Musa issereḥ-aɣ a nebru i tmeṭṭut-nneɣ ma nefka-yas leɛqed n berru. 5Sidna Ɛisa yerra-yasen : ?ef ddemma n wulawen-nwen yeqquṛen i wen-d-yeǧǧa lameṛ-agi. 6 Lameɛna di tazwara, Sidi Ṛebbi ixleq-ed argaz ț-țmeṭṭut . 7Daymi : Argaz ad yeǧǧ baba-s akk-d yemma-s,iwakken ad iɛic ț-țmeṭṭut-is. 8 Imiren, di sin yid-sen ad uɣalen d yiwet n lǧețța. S wakka, ur llin ara d sin meɛna ad uɣalen d yiwen. 9Ihi, ur feṛqet ara wayen yesdukkel Ṛebbi.\n10Mi llan deg wexxam, steqsan-t daɣen inelmaden-is ɣef wannect-nni. 11Yerra-yasen : Kra win ara yebrun i tmeṭṭut-is yuɣ tayeḍ, ixdeɛ tameṭṭut tamezwarut, yezna. 12Akken daɣen, tameṭṭut ara yebrun i wergaz-is aț-țaɣ wayeḍ, tezna.\n13Kra yemdanen wwin-as-d arrac imecṭuḥen iwakken ad yessers ifassen-is fell-asen, meɛna inelmaden țțaran-ten. 14Mi ten-iwala Sidna Ɛisa, yezɛef fell-asen yenna-yasen : Anfet i warrac a d-asen ɣuṛ-i ! Ur ten-țțarrat ara, axaṭer tagelda n Ṛebbi i wid yellan am nutni. 15A wen-iniɣ tideț : kra win ur neqbil ara tagelda n Ṛebbi am weqcic amecṭuḥ, ur ț-ikeččem ara. 16Imiren issuden-iten, yessers ifassen-is fell-asen, dɣa iburek-iten.\n17Akken iteddu Sidna Ɛisa ad iṛuḥ, ataya yiwen ilemẓi yeɣli ɣef tgecrar zdat-es, yenna-yas : A ccix yelhan, d acu ilaqen a t-xedmeɣ iwakken ad sɛuɣ tudert n dayem ? 18Sidna Ɛisa yerra-yas : Acuɣeṛ i yi-tsemmaḍ « win yelhan » ? Ulac win yelhan, anagar Ṛebbi weḥd-es. 19Tessneḍ ccariɛa n Musa : Ur tneqqeḍ ara, ur tzennuḍ ara, ur tețțakṛeḍ ara, ur tețcehhiḍeḍ ara s ẓẓur, ur txeddɛeḍ ( tețḍuṛuḍ ) ara, aț-țqadṛeḍ baba-k d yemma-k. 20Yerra-yas : A Sidi, ayagi akk xedmeɣ-t seg wasmi lliɣ d ameẓyan. 21Sidna Ɛisa imuqel-it s leḥnana yenna-yas : Txuṣṣ-ik kan yiwet n lḥaǧa : ṛuḥ, zzenz akk ayen tesɛiḍ, tseddqeḍ-t i imeɣban iwakken aț-țesɛuḍ agerruj deg igenni ; imiren as-ed tbeɛ-iyi-d. 22Mi gesla ilemẓi-nni i imeslayen n Sidna Ɛisa, yennuɣna. Iṛuḥ s leḥzen axaṭer yesɛa aṭas n cci.\n23Sidna Ɛisa imuqel wid i s-d-izzin, yenna i inelmaden-is : Acḥal i gewɛeṛ i wid yesɛan cci ad kecmen ɣer tgelda n Sidi Ṛebbi ! 24Inelmaden-is dehcen mi slan imeslayen-agi. Sidna Ɛisa yenna-yasen daɣen : Acḥal i gewɛeṛ unekcum ɣer tgelda n Sidi Ṛebbi a tarwa ! 25Ishel-as i welɣem ad iɛeddi di tiṭ n tissegnit wala i umeṛkanti ad ikcem ɣer tgelda n Sidi Ṛebbi. 26Ayagi issewhem inelmaden akteṛ, qqaṛen wway gar-asen : Ihi, anwa i gzemren ad ițțusellek ? 27Sidna Ɛisa imuqel-iten, yenna yasen : Ayen yellan d lmuḥal i wemdan yeshel i Sidi Ṛebbi, imi Sidi Ṛebbi yezmer i kullec.\n28Buṭrus yenna-yas : Aql-aɣ neǧǧa kullec yerna netbeɛ-ik. 29Sidna Ɛisa yenna-yasen : A wen-d-iniɣ tideț : win yeǧǧan axxam-is, ayetma-s, yessetma-s, yemma-s, baba-s, arraw-is, tiferkiwin-is ( akal-is ), ɣef ddemma-w akk-d ddemma n ubecceṛ n lexbaṛ n lxiṛ, 30a s-d-yețțunefk meyya iberdan akteṛ di lweqt-agi : ixxamen, atmaten, tiyestmatin, tiyemmatin, dderya akk-d tferkiwin meɛna s waṭas n uqehheṛ ; di lweqt i d-iteddun a s-d-tețțunefk tudert n dayem. 31Aṭas seg imezwura ara yuɣalen d ineggura, aṭas seg ineggura ara yuɣalen d imezwura.\n32Llan leḥḥun iwakken ad alin ɣer temdint n Lquds, Sidna Ɛisa yezwar zdat-nsen. Inelmaden-nni xelɛen, ma d wid i d-itebɛen deffir-sen, ikcem iten lxuf. Sidna Ɛisa yewwi daɣen yid-es tnac-nni n inelmaden, ixebbeṛ- iten s wayen ara yedṛun yid-es. 33Yenna-yasen : Atan a nali ɣer temdint n Lquds, Mmi-s n bunadem ad ițwasellem ger ifassen n lmuqedmin imeqqranen d lɛulama, ad ḥekmen fell-as s lmut, a t-sellmen ger ifassen n ikafriwen. 34Ad ḍsen fell-as, a t-ssusfen, a t-wten s ujelkkaḍ, a t-nɣen, m'ara ɛeddin tlata wussan, a d-iḥyu si ger lmegtin.\n35Yeɛqub d Yuḥenna yellan d arraw n Zabadi qeṛṛben ɣer Sidna Ɛisa nnan-as : A Sidi, nebɣa a ɣ-txedmeḍ ayen akka ara k-d-nessuter. 36Yenna-yasen : D acu tebɣam a wen-t-xedmeɣ ? 37Nnan-as : Efk-aɣ imukan di lɛaḍima-k, wa ɣer tama-k tayeffust, wa ɣer tama-k taẓelmaṭ. 38Sidna Ɛisa yenna-yasen : Ur teẓrim ara ayen akka i yi-d tessuturem. Eɛni tzemrem aț-țeswem lkas-agi n lemṛaṛ ara sweɣ ? Neɣ tzemrem a d-tɛeddim seg weɣḍas-agi s wayes ara țwaɣeḍseɣ ? 39Nnan-as : Ih a Sidi, nezmer. Sidna Ɛisa yenna-yasen : ?-țideț, aț-țeswem lkas-agi n lemṛaṛ ara sweɣ, yernu aț-țɛeddim seg weɣḍas s wayes ara țwaɣeḍseɣ. 40Ma yella d ayen yeɛnan imukan ɣer uyeffus-iw neɣ ɣer uzelmaḍ-iw, mačči deg ufus-iw i gella, meɛna ad țțunefken i wid iwumi țwaheggan.\n41Mi slan i waya, ɛecṛa n inelmaden nniḍen rfan ɣef Yeɛqub akk-d Yuḥenna. 42Sidna Ɛisa yessawel asen yenna-yasen : Twalam ayen iḍeṛṛun di ddunit : wid nețwali d igelliden akk-d d imeqqranen n yegduden țqehhiṛen lɣaci-nsen yerna ḥekkmen fell-asen s ẓẓur ! 43Ur ilaq ara ad yili wannect-a gar-awen. Meɛna win yebɣan ad yili d ameqqran gar-awen ilaq ad yuɣal d aqeddac-nwen. 44Win yebɣan daɣen amkan amezwaru, ilaq ad yili d aqeddac-nwen meṛṛa. 45Axaṭer Mmi-s n bunadem ur d-yusi ara iwakken ad qedcen fell-as wiyaḍ, meɛna d nețța ara iqedcen fell-asen, yerna ad yefk tudert-is d asfel ɣef waṭas n yemdanen.\n46Sidna Ɛisa akk-d inelmaden-is wḍen ɣer temdint n Yiriku. Mi d-ffɣen si temdint, ddan-d yid-sen aṭas n lɣaci. Ataya yiwen uderɣal isem-is Baṛtimay mmi-s n Timay, yeqqim ṭṭerf n webrid yessutur tin n Ṛebbi. 47Mi gesla belli d Ɛisa anaṣari i d-iɛeddan, yebda yețɛeggiḍ yeqqaṛ : A Ɛisa, a Mmi-s n Sidna Dawed, ḥunn fell-i ! 48Aṭas i gețɛeggiḍen fell-as iwakken ad issusem, meɛna nețța yețsuɣu akteṛ yeqqaṛ : A mmi-s n Sidna Dawed, ḥunn fell-i ! 49Sidna Ɛisa iḥbes yenna : Siwlet-as. Ssawlen-as, nnan-as : Ur țțaggad ara, kker fell-ak, atan yessawel-ak-ed. 50Aderɣal-nni iḍeggeṛ abeṛnus-is, ijelleb-ed, yusa-d ɣer Sidna Ɛisa. 51Sidna Ɛisa yenṭeq ɣuṛ-es yenna-yas : D acu tebɣiḍ a k-t-xedmeɣ ? Aderɣal-nni yenna-yas : A Sidi, bɣiɣ a yi-d-yuɣal yeẓri. 52Dɣa Sidna Ɛisa yenna-yas : Ṛuḥ, liman-ik isellek-ik. Imiren kan, yuɣal-it-id yeẓri, yetḍfer Sidna Ɛisa deg webrid.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Yeffeɣ-d ass n : Aynas, 16 Mayu 2022 10:28 Ɣran-t : 3 n tikkal\nZZAYER TAMANEƔT – Yeɛreḍ-d uneɣlaf n teẓwert d yinaɣzen, Mohamed Arkab, tiṛmisin tičikiyin akken ad sseftint deg yinaɣzen deg Zzayer yernu ad d-sɣenwent iblagen akked teṛmisin tizzayriyin, ɣef wakken ay d-yenna yiwen n ulɣu n uɣlif.\nYemmuger Mass Arkab, deg tesɣimt n ugezdu-nnes aɣlifan, yiwet n tmagla n Tegduda Tačikit ay d-yerzan ɣef Zzayer ddaw ulway n tenmazalt n tmurt-a deg Zzayer, Massa Lenka Pokorna, ɣef wakken ay d-yenna uɣbalu-a.\nTimlilit-a d tin aydeg derwen yikataren n uɣlif n teẓwert d yinaɣzen, aselway-anemhal amatu n Tegrawt n Manadjim El Djazair (MANAL) d yiselwayen n yifurka n tegrawt-a d yigensasen n Tnegga Taɣelnawt n Yirmuden Inaɣzanen akked Tnegga n Umeẓlu Asnakalan n Zzayer, yernu skeyden tilemmiẓin d yilfusen n usefti d ublag deg unrar n yinaɣzen deg Zzayer, ɣef wakken ay d-yenna uɣlif.\nI lmend n waya, yessemned-d Mass Arkab aɣawas n usnegmu n ugzum anaɣzan yernu yenna-d dakken Zzayer teɣs ad d-tesnegmu isenfaren d isemṣaken deg ugzum-a yernu aya d afran asnuddsan i wammad n tbuɣar tigamanin d tzaranin tixatarin ay tesɛa tmurt, ɣef wakken ay d-tenna teftart-a.\nI lmend n waya, yenced-d uneɣlaf tiṛmisin tičikiyin akken ad sseftin deg yinaɣzen n Zzayer yernu ad d-sɣenwen iblagen d teṛmisin tizzayriyin i ubaɣur ucrik s usekki n tmesnegt d usileɣ, ladɣa imi tinwiyin ay d-yellan deg usaḍuf n yinaɣzen iswi-nsent d asduqqes d usḥerfi n tsekkirin n usefti deg tɣult-a.\nLast modified on Aynas, 16 Mayu 2022 10:57\nZzayer Tagduda Tačikit\nYeffeɣ-d ass n : Aynas, 16 Mayu 2022 10:28 Taggayt : TADAMSA Ɣran-t : 3 n tikkal Bḍu


Q=12	C=12	SS=0	LS=6	PS=0	DC=0	LC=0	SD=0	BS=1	G0=15	G1=0	G2=0	DLID=ber_Latn	BODY=FashionBeautyExperts ClubEntertainmentLove & SexParentingSoapsQuizzesWomen In FocusHealth & FitnessFood & DrinkHoroscopesForumAlbums\tFashion NewsStreet StyleFashion DesignerAccessoriesFashion Albums\tDries Van Noten Paris Fashion Week a/w catwalk photos 2011\nHome / Fashion / Dries Van Noten Paris Fashion Week a/w catwalk photos 2011\tDries Van Noten Paris Fashion Week a/w catwalk photos 2011\npictures 17120 visits\tUse the left and right arrows on your keyboard to navigate the album 12345678910\t16 . Dries Van Noten Paris Fashion Week a/w catwalk photos 2011\n17 . Dries Van Noten Paris Fashion Week a/w catwalk photos 2011\n18 . Dries Van Noten Paris Fashion Week a/w catwalk photos 2011\n19 . Dries Van Noten Paris Fashion Week a/w catwalk photos 2011\n20 . Dries Van Noten Paris Fashion Week a/w catwalk photos 2011\n21 . Dries Van Noten Paris Fashion Week a/w catwalk photos 2011\n22 . Dries Van Noten Paris Fashion Week a/w catwalk photos 2011\n23 . Dries Van Noten Paris Fashion Week a/w catwalk photos 2011\n24 . Dries Van Noten Paris Fashion Week a/w catwalk photos 2011\n25 . Dries Van Noten Paris Fashion Week a/w catwalk photos 2011\n26 . Dries Van Noten Paris Fashion Week a/w catwalk photos 2011\n27 . Dries Van Noten Paris Fashion Week a/w catwalk photos 2011\n28 . Dries Van Noten Paris Fashion Week a/w catwalk photos 2011\n29 . Dries Van Noten Paris Fashion Week a/w catwalk photos 2011\n30 . Dries Van Noten Paris Fashion Week a/w catwalk photos 2011


Q=16	C=12	SS=8	LS=0	PS=0	DC=0	LC=0	SD=0	BS=4	G0=38	G1=18	G2=5	DLID=ber_Latn	BODY=Ifaγ-k a ifil ! > Imyura > Askasi-Débat\nIfaγ-k a ifil !\nIfaγ-k a ifil ! (en defensia propia) sγur Fernando Sorrentino seg tmurt Tarjentint, tasuqilt ar teqbaylit Amor REKIS\nAss n 25 di yulyu, εarḍeγ ad aruγ asekkil A s tmacint n tira greγ-as tamawt I yiwen uzumbil yersen γef tleṭṭaṭ n ufus azelmaḍ . Deg ass wis 27 yettban-d yerna teγzi tehri.Deg ass wis tlata n γuct, ddmeγ timisit tban-iyi-d ṣṣifa-s, yettban am akken d ifil amecṭuḥ. Ifil amecṭuḥ akk n ddunit maca d ifil s timmad-is. Iqqen ar uḍaḍ-iw seg traṭiwt-is tamecṭuḥt . γas iqqen, izga itteddu amek is yehwa acu kan tikli-ines teqqen ar tikli-inu d lebγ-iw .\nS zzux, s tuggdi, s ukukru, saknaγ-t I imdukkal-iw . Wehmen akk, nnan-iyi-d dir-i ad sεuγ ifil deg uḍaḍ-iw, weṣsan-iyi ad ẓreγ amejjay n weglim . Ur d-asen sliγ ara, ur ẓriγ amejjay, ur uγaleγ aten ẓreγ nutni, qqimγ-as I ifil ttεasaγ-t mi yettimγur yettnerni .\nTaggara n wayur n γuct, yuγal d ifil amecṭuḥ amelḥan, ini-is am iγiγden, annect n taḍaḍect-iw di teγzi, maca zuret cwiṭ fell-as . Zik tturareγ yid-s yal-ass . Tikwal ferḥeγ mi-s-ttedduγ di neqqma, tteskikiḍaγ-t, selmadγ-as ad ineggez γef tγawsiwin timectiṭaḥ: taqrast n ẓalamiṭ, aseslaf neγ tasemsut.\nImiren nniγ-as yewweḍ lawan as geγ isem, xemmeγ γef kra n ismawen iseḍsayen, yuγen tanumi medden asen semmin I ifil am Dumbo, Jumbo d Yumbo …maca mi εyiγ semmaγ-as kan : Ifil.\nLaεzzaw mi ara seccaγ i Ifil . suzzureγ γef ṭṭabla iftaten n weγrum, iferawen n cclaḍa, tubbiten n imγan d iḥedran n cakula . Ifil ad imbarraz akken ad yaweḍ ar ucc-is maca ma ẓẓmeγ afus-iw, d awezγi at yaweḍ, sbegneγ I iman-iw d akken Ifil d tubbit –tubbit iḍeεfen – seg tfekka-w .\nKra n ussan kan iwweḍ Ifil annect uγerda, awen-t-id-iniγ kan, ur d-as zmireγ am zik. Taleṭṭaṭ-iw mecṭuḥet aṭas fell-as .Imiren mazal γileγ aγbel ameqran d anerni n Ifil . Faqqaγ macci d win kan mi yessaweḍ annect izimer, assenni ula d nek annect izimer I lliγ .Iḍ nni, d kra n uḍan iten iḍefren, γef tεabbuṭ-iw I ṭṭseγ, afus azelmaḍ berra ussu . Ifil γef tγerγert I yeṭṭes . syen ilaq-iyi ad ṭṭseγ udem-iw γef lqaεa, aqerruy-iw γef uraṭiw-is, iḍaren-iw γef uzagur n Ifil. Din din kan ufiγ d akken tacriḥt seg wammas-is berka-itt. syen, taraṭiw-is kan . sufella n traṭiwt-is id gwriγ, uγaleγ annect uzumbil, ur izmir ḥed ad iyi-iwali .\nImiren ugadeγ ad negreγ, ad qqleγ d aεeqqa kan n traṭiwt n Ifil . Zrin ussan tεada-yi tugdi-nni, uγaleγ tetteγ . Lemdeγ amek ara secceγ iman-iw, s tisigar, s imγan, s zerriaε, s ibeεac ur nettban .Aya zik, ma d tura ḥarraγ amekkan igerzen sufella uraṭiw n Ifil. γas akken liḥala-w ur tban ara, maca tura zemreγ ad ṭṭfeγ agerguc ad walliγ war ma ẓern-iyi inerzaf n walma n iγersiwen. Imiren, tban-iyi taluft. ẓriγ Ifil ibda yettiwzil .imdanen ttεadayen, ttaken tiẓiḍanin, γilen I Ifil kan imi d netta isen yettbanen, ur ccukten din I lliγ, ur d-as gren tamawt I wayen id yettasen, ayen yeqqimen yeffer si laεḍil ad iffeγ . ttḥulfuγ s iman-iw meqqrit fell-as, ifaγ-t .\nAzumbil: lxana .\nAsekkil : lḥerf .\nIfil: lfil neγ ilu .\nTimisit : zdaj yesimγuren udem n tiγawsiwin .\nAmejjay : ṭṭbib .\nIni : llun .\nTaraṭiwt : tazaεkukt .\nTiγerγert : lqaεa.\nTasemsut : taγawsa is inseffeḍ ayen nura .\nAgerguc : taligaṭut.\nAlma n iγersiwen : zoo.\nF. Sorrentino - Tinin-is...\nI saw my short-story about the elephant...\nBut, what language is yours? And what country are you from...?\nAngwmar - Tinin-is...\nI found your story in http://www.short-stories.co.uk/ and I liked it a lot . I decided to translate it into kabyle, which belongs to the berber (amazigh) group .\nKabylia is the homeland of the kabyles .\nMack - Tinin-is...\nTannemirt ay Amur γef tsuqqelt n tullizt agi n Ifil.\nAyen iyi ihwan aṭas deg-s d tilelli n tikti, d amrar ifka umeskar-is I wallaγ akken ad illem deg unnar aseklan. Akka I d asnulfu di tsekla: d tilelli war tilisa akw tikci n wudmawen n kra tγawsiwin s wudmawen imgaraden γef wid tessen tiṭ.\nS tullizt-a aql-aγ deg umaḍal illan deg iqwerray n "at tsekla". Wammag amek ara yimγur yifil seg tḍadect n umdan alama erra yas tili? I sakin mi meqqwer amek I yuγal d aliluc I medden? Ayen sakin ameskar inwa yif Ifil d-ifγen seg-s, id-iskar?\nAr tagara akwen steqsiγ, dacu-t yifil-a? D tawekka nni izedγen amdan ittxemmimen? Neγ d udem n umdan I wumi mcubbakent?\nTansa - Tinin-is...\nTanmirt a Amur γef tullizt-agi i d-terriḍ γer Tmaziγt. Acki-tt!\nTesmekta-yi-d ciṭṭuḥ s teqsiṭ-nni n Micromega n Vulter !\nlfil-nni akwd bab-is, d tamsalt-nni n uḥetmun ibubben abur.\nWissen lfil-agi d acu-t γer bab n tullizt-agi? Wiss-en ma icuba-t γer tudert i s-yefkan kra n wugur, ur yaaqil ara d ugur. Ur as-yefki ara azal, yiγil d urar kan! Ugur yettimγur yeqqar mazal armi qrib yesseblaa bab-is. Yessaweḍ armi, win-akken niqal ar a yessnegren, d netta i qrib ad yenger. Γer tagara, d allaγ-nni ur yesseqdec ara ass-amezwaru, ar a t-iselken ahat !?\nhakim - Tinin-is...\nd asteqsi i yelhan aṭṭas a Mack, d accu-t ifil-agi?\nnekk γef akken walaγ d tikti... tiktiwin ttγimant-ed xas bab-nsent iṛuḥ.... di tullizt-agi, tikli terra tili i bab-is.... tajmilt i wid/tid i d-yesnulfuyen! akka am Amur :-)